text:
Owganystanyň Serful welaýatynyň häkimi Muhammet Zahyr Wahdat merkezi aziýaly jeňçileriň hereket edýändigini aýtdy. Ol welaýatyň Kaplatun atly obasynda tutulan jeňçileriň biriniň Türkmenistanyň raýaty bolandygyny mälim etdi.
“Türkmenistanly jeňçiniň Demirgazyk Owganystana gelenine ep-esli wagt bolupdyr. Tutulanlaryň beýlekisiniň Gazagystanyň raýatydygy deslapky derňewde ýüze çykypdyr. Tutulan daşary ýurtly terrorçylar ýerli ýaraglylara harby ugurdan tälim berýärdi. Olar janyndan geçýän hüjümçileri terbiýeleýärdi” diýip, häkim Muhammet Wahdat aýdýar.
Owganystanda türkmenistanly jeňçileriň bardygy birinji gezek resmi taýdan beýan edildi. Häkimiň aýtmagyna görä, tutulan türkmenistanly öz adyny Abdylmetin Ata Muhammet ogly diýip tanadypdyr. Ol özüniň Aşgabat şäheriniň ýaşaýjysydygyny aýdypdyr.
“Abdylmetin Pakistanyň Weziristan sebitinde-de ýaşapdyr. Ol ýerde terror hüjümlerini amala aşyrmak boýunça tälim alypdyr. Abdylmetin Eýrana-da gidip gelýän eken. Ol ençeme dilde gürläp bilýär. Onuň uruşda taplanan jeňçidigi anyklandy. Owganystana jihäd etmek üçin gelendigini ol boýun aldy” diýip, häkim Muhammet Zahyr Wahdat nygtady.
Serful welaýatynyň Welaýat geňeşiniň başlygy, deputat Muhammetnur Rahmany hem tutulan jeňçileriň biriniň türkmenistanly bolandygynyň derňewde anyklanandygyny aýtdy. Onuň ýanyndan Türkmenistanyň raýaty bolandygyny görkezýän dokumentleriň tapylandygyny deputat belledi.
Türkmenistanly jeňçileriň Demirgazyk Owganystanda hereket edýändigi barada öňem myş-myş habarlar döräpdi. Ýöne ony owgan resmileri tassyklamandy. Türkmenistanly jeňçileriň Owganystanda bardygy ilkinji gezek resmi taýdan açyklandy.
Emma Türkmenistanyň Kabuldaky ilçihanasy tutulan jeňçiniň Türkmenistanyň raýaty däldigini aýdýar. Bu barada ýalňyş maglumat ýaýradylandygyny ilçihana öňe sürýär.


c: text/html

text:
KAKA. Golaýda şäheriň Medeniýet öýünde «Türkmeniň mährem käbesi ahlak, maşgala gymmatlygydyr» atly bäsleşigiň etrap tapgyry geçirildi. Ony Türkmenistanyň Kärdeşler arkalaşyklarynyň etrap birleşmesi we Türkmenistanyň Zenanlar birleşiginiň etrap bölümi bilelikde gurady.
Bäsleşik üç şertden ybarat bolup, onuň birinji şertinde bagtyýar zenanlar ata Watanymyzyň ösüşlerini joşgunly sözler bilen wasp edip, hormatly Prezidentimiziň jöwher paýhasyndan joşup çykan «Enä tagzym — mukaddeslige tagzym» atly kitabyndan bir parçany labyzly okadylar. Gahryman Arkadagymyzyň täze kitabynda beýan edilen rowaýatlardan, wakalardan bir pursady sahnalaşdyryp, ýerine ýetirmek bolsa bäsleşigiň ikinji şerti boldy. Bäsleşige gatnaşyjy zenanlar bu şertde özleriniň taýýarlan sahnalaryndaky gahrymanlarynyň keşplerini ussatlarça janlandyrdylar.
Bäsleşigiň üçünji şertinde bäsleşige gatnaşyjylar hormatly Prezidentimiziň «Enä tagzym — mukaddeslige tagzym» atly kitabynyň özlerinde galdyran täsirlerini hüwdiniň, läläniň, gazalyň, aýdymyň we goşgynyň üsti bilen wasp etdiler.
Bäsleşikde birinji orna etrabyň «Türkmenistan» daýhan birleşiginiň kärendeçisi Dursun Öwezdurdyýewa, ikinji orna etrabyň bilim bölüminiň hünärmeni Gülnar Sapardurdyýewa, üçünji orna bolsa etrabyň «Watan» daýhan birleşiginiň kärendeçisi Mähri Orazalyýewa mynasyp boldular. Ýeňijilere Kärdeşler arkalaşyklarynyň etrap birleşmesiniň gymmat bahaly sowgatlary gowşuryldy.
Ýarangeldi BABAÝEW,
Türkmenistanyň Kärdeşler arkalaşyklarynyň
Kaka etrap birleşmesiniň esasy hünärmeni.
Ahal durmuşy gazeti.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com

robotstxt: allowed

filter: keep


text:
Hormatly Prezidentimiz Gurbanguly Berdimuhamedow paýtagtymyz boýunça iş saparyny amala aşyryp, şäheriň merkezi künjekleriniň abadanlaşdyrylyşy bilen tanşyp, oňaýly ekologiýa ýagdaýyny saklamak hem-de şäheriň ýaşaýjylary we myhmanlary üçin amatlyklary üpjün etmek, seýilgäh zolaklaryny döretmek we onuň syýahatçylyk özüne çekijiligini ýokarlandyrmak meselelerine aýratyn üns berdi.
Ministrler Kabinetiniň mejlisleriniň barşynda, şeýle hem Aşgabat şäher häkimliginde ýakynda geçirilen iş maslahatynda berlen tabşyryklaryň we öňde goýlan wezipeleriň ýerine ýetirilişini döwlet Baştutanymyzyň hut özi gözden geçirdi. Häkimlikdäki iş maslahatynda milli Liderimiz gyssagly çözülmegini talap edýän wezipeleri kesgitledi. Hususan-da, Aşgabat şäheriniň häkimi Ş.Durdylyýewe anyk görkezmeler berildi. Şu gün häkim paýtagtymyzyň Aziada-2017-ä taýýarlanylyşy bilen baglylykda geçirilen işler barada hormatly Prezidentimize hasabat berdi.
Milli Liderimiz “Grand Türkmen” myhmanhanasynyň arkasynda ýerleşen täze gök baglyklaryň gurnalyşyny gözden geçirip, Aşgabadyň ajaýyp keşbiniň kemala getirilmegi hem-de sagdyn howa ýagdaýynyň saklanmagy üçin şunuň ýaly bagy-bossanlyklaryň döredilmeginiň wajypdygyny belledi.
Bag-seýilgäh, tebigy gözellik bezegleri, gül-gülzarlyklar babatda usullaryň başarnykly peýdalanylmagy estetiki we ekologiýa şäher gurşawyny döretmek üçin zerur şertlerdir diýip, hormatly Prezidentimiz Gurbanguly Berdimuhamedow aýtdy hem-de bu ugruň paýtagtymyzda we tutuş ýurdumyzda ýaýbaňlandyrylan şähergurluşyk özgertmeleriň geriminiň nazara alnyp, bizde ýokary hünär derejesinde ösüşe eýe bolunmalydygyny nygtady.
Aşgabadyň tapawutlanýan belent binagärligi, tertipli we ideg edilen gök baglyklar, owadan gül-gülzarlyklar—bularyň ählisi paýtagtymyzyň gözelligini ýüze çykarýar, biziň oňa bolan ählihalk söýgümizi hem-de umuman, jemgyýetiň medeniýetiniň derejesini äşgär edýär diýip, milli Liderimiz belledi. Şäherde ýokary derejeli düzgün-tertibiň üpjün edilmegi hem yzygiderli talap bolmagynda galýar, şäheriň tutuş durky jemgyýetçilik ulaglaryny hem goşmak bilen, sagat ýaly takyk, dogry, sazlaşykly we üznüksiz işlemelidir.
Şunuň bilen bagşlylykda, döwlet Baştutanymyz birnäçe tabşyryklary, şol sanda ýolagçy awtobuslaryň hereketiniň tertibine gözegçilik etmek we taksi gulluklarynyň işini gowulandyrmak boýunça tabşyryklary berdi.
Soňky wagtda Türkmenistana şäheriň awtoulaglar binýady üçin köp awtomobiller gelip gowuşdy. Awtobuslaryň täze tapgyrynyň getirilmegi dowam edýär. Olaryň bir bölegi eýýäm hemişelik ugurlarda hereket edýär, beýlekileri bolsa täze hem-de meýilleşdirilýän ugurlar boýunça synag gatnawlaryny amala aşyrýar. Aşgabadyň köçelerine Aziada nyşanlary şekillendirilen ulaglar çykdy. Bu bolsa şäheriň ýaşaýjylaryny örän begendirýär, onuň keşbine ýakynlaşyp gelýän uly baýramçylygyň öwüşginlerini çaýýar.
Türkmenistanyň Prezidenti Gurbanguly Berdimuhamedow şäheriň meýdanlarynyň artmagy hem-de ilatyň awtomobilleri edinişiniň ýokarlanmagy bilen baglylykda, paýtagtymyzyň örän tiz ösýän ýol ulgamynyň esasy ugurlary barada aýdyp, ýerasty we ýerüsti geçelgeleri, ýol aýrytlaryny, awtoduralgalary we beýlekileri goşmak bilen degişli düzümleriň sazlaşykly ösdürilmeginiň zerurdygyny belledi.
Ozal habar berlişi ýaly, 23-nji iýunda Ministrler Kabinetiniň mejlisinde milli Liderimiz Ýapyk binalarda we söweş sungaty boýunça V Aziýa oýunlarynyň geçýän döwründe Aşgabada geljek syýahatçylar üçin dikuçarda tanyşlyk gezelençlerini guramagy teklip etdi. Uçuş belentlikden olar paýtagtymyzyň ähli gözelligini, onuň hemme gymmatlyklaryny, şol sanda Olimpiýa şäherjigini görüp bilerler, şähergurluşyk özgertmeleriniň möçberlerine baha berip bilerler.
Şunuň bilen baglylykda, şu gün “Oguzkent” myhmanhanasynyň ýokarsyndaky dikuçar meýdançasyndan dikuçarda syýahatçylyk ugurlary boýunça synag uçuşy amala aşyryldy. Häzirki wagtda döwlet Baştutanymyzyň beren tabşyryklaryna laýyklykda, Aşgabadyň töwereklerindäki bar bolan köpsanly tebigy gözel ýerleri we taryhy ýadygärlikleri hem goşmak bilen, “howadaky” tanyşlyk gezelençleri üçin dürli ugurlar işlenilip taýýarlanylýar.
Milli Liderimiz ýurdumyzyň baş şäheriniň ekologiýa abadançylygyny saklamagyň wajyp mesele bolup durýandygyny nygtap, bagy-bossanlyga büremek işleriniň depginlerine, şäherde bag nahallaryň, bezeg ösümlikleriniň we beýleki ösümlikleriň ekilişiniň üpjün edilişine ünsi çekdi. Hormatly Prezidentimiz Gurbanguly Berdimuhamedow şäher hojalygyny ösdürmegiň ileri tutulýan ugurlarynyň hatarynda Aşgabadyň üznüksiz elektrik üpjünçiligini, sarp edijiligiň ýyl-ýyldan köpelýändigi bilen baglylykda, onuň energetika kuwwatlygynyň artdyrylmagyny agzady hem-de bu babatda birnäçe tabşyryklary berdi.
Döwlet Baştutanymyz şeýle hem Aşgabatda syýahatçylygy ösdürmek boýunça görkezmeleri berdi, bu ugurlarda, şol sanda daşky serişdeler bolan bannerleriň, telemonitorlaryň kömegi bilen mahabatlandyrmalaryň mümkinçiliklerini has netijeli herekete getirmegiň zerurdygyny belledi.
Şäheriň söwda ulgamlaryny giňeltmek hem-de bu ulgama täze çemeleşmeleri we hyzmatlaryň görnüşlerini ornaşdyrmak meselelerine-de berilýän ünsi peseltmezlik möhümdir, munuň özi ulag gatnawlarynyň ähli görnüşleri boýunça edilýän hyzmatlara-da degişlidir diýip, hormatly Prezidentimiz belledi.
Milli Liderimiz Aşgabadyň ulag düzüminiň ösdürilmeginiň ýurduň baş şäheriniň derejesine, onuň halkara derejesinde artýan ornuna, şeýle hem 2017-nji ýylda Aziýanyň sport paýtagty diýen hormatly we jogapkärli wezipä doly laýyk gelmelidigini nygtady. Bu bolsa şäheri abadanlaşdyrmagyň ähli ugurlaryna, onda seýilgäh zolaklarynyň, oňaýly we owadan gurşawyň döredilmegine hem degişlidir. Şunuň bilen baglylykda, döwlet Baştutanymyz paýtagtymyzyň häkimi Ş.Durdylyýewe tabşyryklary berdi.
Döwlet Baştutanymyz, hususan-da, Aziada-2017-ä köpsanly gatnaşyjylary we myhmanlary kabul etmäge paýtagtymyzy taýýarlamak babatda has anyk meýilnamany hem-de okgunly hereketleri talap edýän birnäçe meseleleriň bardygyny görkezdi.
Milli Liderimiz ilatyň ýaşaýyş-durmuş şertleriniň derejesini ýokarlandyrmagyň döwrüň ileri tutulýan wezipesi bolup durýandygyny nygtap, ulanmaga tabşyrylan desgalaryň, şol sanda ýol-ulag desgalarynyň sowatly peýdalanylmagyny üpjün etmek bilen bir hatarda, Aşgabatda alnyp barylýan gurluşyk işleriniň depginlerini güýçlendirmegiň, şeýle hem kadaly ekologiýa ýagdaýynyň saklanylmagynyň zerurdygyny belledi.
Paýtagtymyz - biziň milli buýsanjymyz we umumy işimizdir diýip, milli Liderimiz aýtdy hem-de ýurdumyzyň baş şäheriniň diňe bilelikdäki tagallalarymyz bilen mundan beýläk-de gün-günden has-da gözel boljakdygyny belledi. Bularyň ählisi Aşgabadyň dünýä derejesinde abraýynyň ýokarlanmagyny, dünýäniň iň owadan we ýaşamaga oňaýly şäherleriň biri hökmünde onuň ykrar edilmegini şertlendirer diýip, hormatly Prezidentimiz Gurbanguly Berdimuhamedow iş saparynyň ahyrynda aýtdy.


text:
WADA, ýagny Dopinge garşy bütindünýä agentligi Orsýetiň dopinge garşy talaplary henizem berjaý etmeýändigini aýdyp, onuň üstümizdäki ýyl geçiriljek Gyşky Olimpiýa oýunlaryna arassa gatnaşmak baradaky umytlaryny puja çykardy.
WADA-nyň esaslandyryjy ýolbaşçylary 16-njy noýabrda Seulda geçiren maslahatynda, Borçlaryň berjaý edilişine syn edýän komitetiň Orsýetiň dopinge garşy RUSADA agentliginiň ygtyýarlygyny dikeltmezlik teklibini tassykladylar. RUSADA-nyň işi 2015-nji ýylda doping aýyplamalarynyň esasynda togtadylypdy.
WADA-nyň gelen netijesi fewral aýynda Günorta Koreýada geçiriljek Gyşky Olimpiýa oýunlarynda orsýetli sportsmenlere garşy girizilmegi mümkin bolan giňişleýin gadagançylyk ähtimallyklaryny döretdi. Doping synaglaryndan geçip bilmedik alty orsýetli sportsmene bireýýäm gadagançylyk girizildi.
Halkara Olimpiýa komitetiniň Ýerine ýetiriji geňeşiniň dekabr aýynda Şwesariýanyň Lozan şäherinde geçirjek ýygnagynda, Günorta Koreýada geçiriljek oýunlara orsýetli sportsmenleriň gatnaşdyrylyp-gatnaşdyrylmazlygy barada karar kabul edilmegine garaşylýar.
Premýer ministriň orunbasary Witaliý Mutko WADA-nyň gelen şeýle netijesine özleriniň garaşandygyny aýtdy. Mutko 2008-2016-njy ýyllar aralygynda Orsýetiň Sport ministrligine ýolbaşçylyk edipdi.
Orsýetiň prezidenti Wladimir Putin we Kremliň beýleki resmileri döwletiň hemaýat etmeginde doping ulgamlarynyň ulanylýandygyny ret edýärler, ýöne WADA agzalýan aýyplamalar dogrusynda özlerinde subutnamalaryň bardygyny aýdýar.
16-njy noýabrda WADA-nyň şeýle karar kabul etmeginden soň, Orsýetiň Olimpiýa komitetiniň başlygy Aleksandr Žukow “Döwletiň hemaýat edýän doping ulgamy Orsýetde ýok, ol ozalam bolmandy” diýip, berk nygtady.
WADA-nyň 2015-nji ýylda ýaýradan aýratyn ähmiýetli hasabatynda, Orsýetde döwlet derejesinde ýöredilýär diýilýän doping aýyplamalary we beýleki assyryn ýaşyrynlyklar ilkinji gezek aýan edilipdi. Hut şol sebäpden Orsýetiň dopinge garşy agentligi ýatyrlypdy.
WADA 2014-nji ýylda Soçide geçirilen Gyşky Olimpiýa oýunlarynda ýüzlerçe orsýetli sportsmeniň we sport resmileriniň gatnaşmagyndaky dopingi ýaşyrmak üçin edilen ogryn dildüwşükler barada özlerinde ekstensiw subutnamalaryň bardygyny aýtdy. Soçide geçirilen oýunlarda Orsýet medal gazanmakda beýleki döwletlerden esli arany açypdy.
Orsýetiň ýörite gulluklarynyň we sport ministrliginiň Soçide iňňän oýlanyşykly gizlin planyň guramaçylygyna gatnaşandygyny WADA anyklady. Ogryn planyň tertibinde Soçiniň doping laboratoriýasyna tabşyrlan düzümi dermanly peşew analizlerini “ýörite usul” arkaly çalşyrmak hem bar ekeni.
Üsti açylan maglumatlaryň esasynda ýüzden gowrak orsýetli sportsmen geçen ýyl Rio de Žaneýroda geçirilen Tomusky Olimpiýa oýunlaryna gatnaşdyrylmady.
Ýöne orsýetli ýolbaşçylar ýurduň doping medeniýetinde we edaralarynda amala aşyrylan reformalar sebäpli WADA Orsýetiň milli toparynyň 2018-nji ýylda geçiriljek oýunlara gatnaşdyrylmagyna rugsat berer diýip umyt edipdiler.
WADA Orsýetden ýurduň doping ulgamyna hasabatda aýdylýan döwletiň gatnaşygyny “boýun almagy” talap edýär. Bu bolsa Moskwa üçin iň uly päsgelçiligi döredýär. Sebäbi Orsýet ýüze çykan doping baradaky kanun bozmalaryň käbir sportsmenleriň we olaryň türgenleriniň şahsy jogapkärçiligidigini aýdýar.
Orsýetiň Olimpiýa komitetiniň başlygy Žukow WADA-nyň Seulda geçiren ýygnagynda, Orsýetiň dopinge garşy ulgamynyň şowsuzlyga uçrandygyny boýun aldy. Ýöne ol bu meselede Orsýetiň dopinge garşy agentliginiň resmilerini we onuň Moskwadaky laboratoriýasynyň işgärlerini günäkärledi.
WADA Orsýetiň dopinge garşy agentliginiň ýylyň dowamynda ýeten sepgidi sebäpli oňa girizen gadagançylygyny bölekleýin ýatyrdy we agentlige analiz nusgalaryny kabul etmek hukugyny berdi.
Ýöne şübhelenmeler dowam edýär. WADA-nyň esaslandyryjy toparynyň agzasy Adam Pengilli Agentlik Orsýetiň täze anti-doping düzgünlerine nädip “bil baglasyn”, haçan-da ol “bolan zatlary sözüň doly manysynda boýun almaýarka” diýdi.
Geçen hepde WADA Orsýetiň 2012-2015-nji ýyllar aralygyndaky “uly göwrümli” derman analizi synag netijeleriniň içerki maglumat bazasyny ele geçirendigini aýtdy. Bu baza ýurduň doping ulgamyndaky döwletiň roluna subutnama bolup hyzmat etjekdigi aýdylýar.
WADA Orsýetiň ygtyýaryny dikeltmegi ret edýän-de bolsa, agentlik üstümizdäki ýyl geçiriljek Olimpiýa oýunlaryna orsýetli sportsmenleriň iň azyndan ‘bitaraplar’ hökmünde çärelere gatnaşmak mümkinçiligini ýatyrmaz diýip, sport resmileri aýdýarlar.


text:
Orsýetiň Altaý Kraý regionyndaky tanymal şahs we oppozision aktiwist Aýdar Kudirmekow özüniň howpsuzlygy barada alada edip, ýurdy terk etdi.
3-nji iýunda Kudirmekow Azat Ýewropa/Azatlyk Radiosyna beren maglumatynda özüniň Ýewropa Bileleşigine agza ýurtlaryň birinden gaçybatalga alandygyny aýtdy, ýöne howpsuzlyk aladalary sebäpli bu döwletiň adyny aýtmakdan saklandy.
Kudirmekow maý aýynda ýerli häkimiýetler maliýe galplyklarynda şübhelenip, özi barada derňewlere başlandan soň, Orsýeti terk etmek kararyna gelendigini aýtdy.
Ol bu hereketleriň özüniň ýerli häkimiýetleri korrupsiýada, bidüzgünçilikde aýyplap, köpçülikde eden beýanatlaryna garşy syýasy matlaply ar alyşdygyny belleýär.


text:
Korrupsiýa garşy aktiwist we oppozisiýadaky syýasatçy Alekseý Nawalnynyň goldawçylary Moskwada we beýleki şäherlerde 24-nji dekabrda ýygnanyşyk gurnaýarlar. Häkimiýetler bu çäräniň paýtagtda geçirilmegini gadagan etdiler we Human Rights Watch munuň Kremliň oppozisiýany basyp ýatyrmagynyň mysalydygyny aýdýar.
Oppozisiýa aktiwistleri ir ertirden bäri ýüzlerçe adamyň Nawalnyny Orsýetiň 2018-nji ýylyň martynda geçiriljek prezident saýlawlaryna kandidat görkezmekligi goldap, býulleten dolduryp, ses berendiklerini aýdýarlar.
700-den gowrak adam Moskwada ses berdi, Nawalnynyň goldawçylary bu ýygnanyşyga Merkezi saýlaw komissiýasynyň birnäçe agzasynyň gatnaşandygyny aýdýarlar.
600 çemesi adam Wladiwostokde ses berdi, Nowosibirskm şäherinde bolsa 700 adam ses berdi diýip, Nawalnynyň goldawçylary aýtdy. Bu hili çäreler Perm, Omsk, Krasnoýarsk şäherlerinde we beýleki ýerlerde hem guraldy.
Moskwanyň şäher sudy 20-nji dekabrda bu çäräniň paýtagtda geçirilmegini gadagan etdi.


text:
Üç Myhman
(Töwratdan alyndy)
Bir gün günüň jokrama yssy wagtynda, Ybraýym Mamräniň dub tokaýjygynyň ýanyndaky çadyrynyň agzynda otyrka, oňa Reb göründi.
2Ybraýym töweregine seredip, aňyrrakda üç kişiniň durandygyny gördi. Ybraýym olary gören badyna garşylamak üçin çadyrynyň agzyndan olara tarap ylgady. Ol iki bükülip, olara tagzym etdi.
3Ybraýym şeýle diýdi: «Eý, jenabym, eger men siziň göwnüňizden turan bolsam, onda öz guluňyzyň duşundan sowlup geçmäň.
4Men size aýagyňyzy ýuwar ýaly suw getirdeýin. Şu agajyň aşagynda dem-dynjyňyzy alaýyň.
5Size güýç-kuwwat berer ýaly bir bölek nan getireýin, çünki ýoluňyz bendäňiziň üstünden düşdi ahyryn! Soňra ýoluňyzy dowam etdirersiňiz». Olar: «Aýdyşyň ýaly edäý» diýdiler.
6Ybraýym howlukmaç çadyryna, Saranyň ýanyna geldi-de, oňa: «Derrew üç kersen oňat undan hamyr ýugur-da, nan ýap».
7Soňra Ybraýym mallaryna tarap ylgady-da, sürüden ýaş hem semiz bir göläni saýlap, ony hyzmatkär ýigide berdi. Onsoň hyzmatkär dessine nahar taýýarlamaga girişdi.
8Ybraýym gatyk, süýt hem bişirilen göläniň etini getirip, adamlaryň öňünde goýdy. Myhmanlar naharlandylar. Ybraýymyň özi bolsa olaryň ýanynda agajyň aşagynda durdy.
9Adamlar Ybraýymdan: «Aýalyň Sara nirede?» diýip soradylar. Ybraýym: «Sara ol taýda, çadyrda» diýip jogap berdi.
10Olaryň biri: «Indiki ýyl şu wagtlar men seniň ýanyňa ýene dolanyp gelerin we oňa çenli aýalyň Saradan bir ogul bolar» diýdi. Sara onuň arkasyndaky çadyryň agzynda bularyň gürrüňini diňläp durdy.
11Ybraýym bilen Saranyň ikisiniň-de ýaşlary bir çene barypdy; olar örän garrapdylar. Sarada aýbaşy gelmesi kesilipdi.
12Şoňa görä Sara içinden gülüp: «Men-de, adamym-da garry; şu ýaşdan soň men beýle şatlyga eýe bolup bilerinmi?!» diýdi.
13Şonda Reb Ybraýymdan: «Näme üçin Sara „Şu ýaşdan soň men, heý, çaga dogrup bilerinmi?!“ diýip güldi?» diýip sorady.
14«Rebbiň başarmajak zady barmy?! Bellenen wagtda, indiki ýyl şu wagtlar ýanyňa dolanyp gelenimde, Saranyň bir ogly bolar» diýdi.
15«Men gülmedim» diýip, Sara gorkusyna boýun almady. Reb: «Ýok, sen güldüň» diýdi.
16 Adamlar turup, Sodoma tarap ýola düşdüler. Ybraýym hem olary ugratmak üçin olar bilen bile gitdi.
17Reb şeýle diýdi: «Etjek bolýan işimi Ybraýymdan gizläýinmi?!
18Ybraýymdan beýik hem güýçli bir millet dörär. Ýer ýüzüniň ähli milletleri Ybraýymdan pata alarlar.
19Dogruçyllyk hem adalatlylyk bilen Rebbiň ýolundan ýöremekligi ogullaryna we nesillerine tabşyrsyn diýip, Men Ybraýymy saýladym. Eger olar Meniň aýdanlarymy berjaý etseler, onda Men Ybraýyma beren wadalarymyň hemmesini ýerine ýetirerin»
Hudaý hakykatdan hem isleýşi ýaly hereket eder, bu taryhda Hudaý ynsan keşbinde Ybraýym pygambere Özüni aýan etdi, Ybraýymyň öýünde myhman boldy we oňa garran wagty adam ölçegi boýunça mümkin bolmadyk zady, ýagny öz aýaly Saradan bir ogul bermekligi wada etdi. Biz ynsanlar aň düşünjämiziň çäklidigi üçin ýada belli bir dini pikirimize esaslanyp, Hudaý eýle ýada beýle etmez diýip pikir ýöredýäris, emma Hudaý Öz maksadyna laýyk işleýär we isleýşi ýaly ýagdaýda Öz hakykatyny aýan edýär. Töwratdaky bu Ybraýym atamyz bilen bolup geçen taryhyň üsti bilen biz Hudaýyň islese ynsan keşbinde hem gelip biljekdigini gördük we Hudaýyň muny edip biljekdigine iman etmelidiris!
Iki müň ýyl mundan ozal hem Hudaý bizi halas etmek üçin Ynsan keşbinde Isa Mesihde dünýä geldi. Adam aňy bilen muňa düşünmek kyn emma hakykatda bu şeýle bolup geçdi. Bu sebäpden Injilde şeýle ýazylan: “Ozal –başda Söz bardy, Söz Hudaýdady, Söz Hudaýyň Özüdi. Ol ozal-başda Hudaýdady. Hemme zady Ol ýaratdy, ýaradylan zatlaryň hiç biri Onsuz ýaradylmady…Söz jan-ten bolup aramyzda ýaşady…” Hudaý bütin adamzady günälerinden, şeýtanyň güýjünden we dowzah odundan halas etmek üçin bizi idäp Isa Mesihde ýere geldi we şol merhemetinden we söýgüsinden doly gutulyşy Özi üpjün etdi. Isa Mesih biziň günälermiziň muzdyny ýagny jezasyny haçda çeken ezýetleri, ganyny döküp janyny biziň üçin bermek bilen, jaýlanyp soňra üçünji güni gudrat bilen direlmegi arkaly ölümi eňmegi arkaly töledi we Onuň bu eden işine iman edenimizde wada edilen Hudaýyň gutulyşy bize iman arkaly gelýär! Isanyň gelmeginden müňlerçe ýyllar ozal bolup geçen bu taryhdaky Hudaýyň eden gudratly işi we ogul wadasy ýaly, Isa Mesihdäki gutulyş hem, adam ölçegi bilen mümkin bolmajak ýaly, emma Hudaý üçin hemme zat mümkindir. Ybraýym Hudaýyň wadalaryna we her bir aýdan sözüne iman edip aklandy we hatda “Hudaýyň dosty” diýip at aldy. Muňa meňzeşlikde Hudaýyň wadalarynyň iň soňky we kämil ýerine ýetmesi bolan Isa Mesihe iman etmek bilen biz hem hakyky imana we berekete eýe bolup bilýäris!
Mundan başgada ýene-de bir mysal biziň döwrümize ýakyn wagtda ýaşap geçen we bize has-da tanyş bolan beýik Türkmen şahyry Magtymguly atamyzyň başdan geçirenleri hem biziň ýokarda aýdanlarymyza iman etmäge ýardamçy bolarmyka diýip pikir edýärin. Magtymguly şahyrymyzyň başdan geçirenleri Hudaýyň Ybraýym pyýgambere Üç Myhmanyň üsti bilen aýan bolandygyna meňzeşdir. Ondan başga-da üns berilmeli zat, Magtymguly şahyryň Isa Mesihe -Şahymerdan hökmünde ýüzlenişi we Ondan ýardam isleýşidir. Magtymguly bilen bolup geçen bu zatlar aklyň haýran edijidir emma ynama laýykdyr!
Boldum Girýana
Ýazygym ýat edip, ýakam çäk edip,
Säher nalyş bilen boldum girýana.
Didämden ýaş döküp, ýüzüm häk edip,
Telbeler dek özüm urdum her ýana.
Köňlümni geçirdim jümle-jahandan,
Ne jahandan, belki, el üzdüm jandan,
Hezreti Isadan, Şahymerdandan (Hudaýdan)
Hümmet istäp, bakdym suýy-asmana.
Asmanyň ýüzünden kähkeşan uçdy,
Nägehan üç äre nazarym düşdi,
Iki ýaşyl geýmiş, bir sepitpoşdy,
Gözüm gördi, tilim gelmez permana.
Biri gelip, elin gögsümge urdy,
Biri bir tyg bilen ýüregim ýardy,
Agzyma agz goýup, biri dem urdy,
Diýdiler: “Arzyň diý Şahymerdana!”
Bular beýle diýgeç, tilim açyldy,
Gana-gana meý muhupbet içildi.
Köňlüme ýedi dür sowal geçildi,
Diýdim, “Rugsat bolsa, gelsin zybana”.
Iki uzyn ärdir, bir gysga kaddyr,
Diýdiler: “Hoş wagtdyr, ýagşy pursatdyr,
Sözüň bolsa sora-diýdi-rugsatdyr,
Köňle gelen sözüň gelsin beýän!”
Diýdim: “Gökden agyr, ýerden mert nedir?
Derýadan baý nedir, daşdan saht nedir?
Otdan ýakyjyrak, buzdan serd nedir?
Zäherden ajyrak nedir bu jana?”
Diýdi: “Ýaman töhmet agyr asmandan,
Gaharsyz ýagşy söz giňdir jahandan,
Mynapygyň köňli sahtdyr daşdan,
Ähli-kanyg meňzer bahry-ummana.
Jebr etgiji soltan –ýakyjy közden,
Bahyldan dilemek –sowukdyr buzdan,
Pakyra jebr etmek –ajy zäherden,
Öwütdir bu sözler bizden nyşana”.
Bular beýle diýgeç, ýerimden turdym.
Ýüwrüp etegine elim ýetirdim,
Mest boldum, sust boldum, özüm ýitirdim,
Gep-kelam tapmadym, galdym haýrana.
Diýdiler: “Üç kişi bolduk ussadyň,
Daýyma destandyr älemde adyň.
Magtymguly, wagtdyr, isle myradyň…”
Bu syr akmak açar ýa bir diwana.


text:
Çanakgalada daşary ýurtly 34 adam tussag edildi
Türkiýäniň Çanakgala welaýatynyň Aýwajyk etrabynyň suw giňişliginde bikanun ýollar bilen Gresiýanyň Lesbos adasyna gitmek islän daşary ýurtly 34 adam tussag edildi
Alynan maglumata görä Behramgalanyň suw giňişliginde gözegçilik işlerini ýetirýän Kenarýaka howpsyzlyk gullugynyň işgärleri çiýşirilen gaýyklar bilen Lesbos adasyna ýola çykan bosgunlary gördi.
Işgärleriň guran operasiýasynda tussag edilen aralarynda zenanlar we çagalar bolan siriýaly, owganystanly, pakistanly, kamerunly, malili we kongoly 34 adam Küçükuýudaky porta getirildi.
Azyk we egin-eşik paýlanan daşary ýurtlylar soň bolsa Aýwajyk etrabyndaky Içeri işler müdürliginiň Daşary ýurtly raýatlar bölümine alynyp gidildi.


text:
31.07.2018 2018-nji ýylyň 13-17 awgusty aralygynda Malaýziýa Respublikasynyň Kuala Lumpur şäherinde jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy göreşmek boýunça ulgamlara bilermen baha berijileri taýýarlamak babatda okuw sapary meýilleşdirilýär.
31.07.2018 2018-nji ýylyň 24-28 sentýabry aralygynda Russiýa Federasiýasynyň Moskwa şäherinde jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy göreşmek boýunça ulgamlara bilermen baha berijileri taýýarlamak babatda okuw sapary meýilleşdirilýär.
28.08.2014 2014-nji ýylyň 23-25 sentýabry aralygynda ÝHHG-nyň Aşgabatdaky Merkeziniň gurmagynda Türkmenistanyň degişli döwlet gullukçylary üçin Latwiýa respublikasynyň Riga şäherinde korrupsiýa garşy hereketleri we maliýe serişdeleriniň bikanun ulanylmagynyň öňüni almak boýunça tejribe alyşmak okuw sapary meýilleşdirilýär.


text:
“Gurbanguly Berdimuhamedowyň ýüzüni ilkinji gezek görenimizde, biz bulutlaryň ýokarsyndadyk. Türkmenistanyň prezidentiniň portreti ýurduň milli howaýollary kompaniýasynyň ähli ýerinde ýerleşdirilipdir. Berdimuhamedow dünýäniň iň awtoritar režimleriniň birine ýolbaşçylyk edýär” diýip, fransuz žurnalisti özüniň Türkmenistan barada taýýarlan ýörite wideo raportynyň başynda aýdýar.
“France 24” telekanalynyň Aksel Kosse lakamy bilen çykyş edýän žurnalisti geçen aý Ýapyk binalarda we söweş sungaty boýunça V Aziýa oýunlary döwründe Aşgabada sapar eden daşary ýurt žurnalistleriniň biri bolup, ol türkmen häkimiýetleriniň yzygiderli gözegçiligine garamazdan, mobil telefony arkaly türkmen paýtagtynyň gündelik durmuşyny gizlin we çäkli möçberde ýazgy etmegi başardy.
Kosse özüniň Aşgabadyň halkara aeroportuna baryp düşünden, tä gaýdýança ýazgy eden maglumatlary barada Fransiýa dolanandan soň, 15 minutlyk ýörite wideo raport taýýarlady. Raportynyň başynda ol Türkmenistanyň dünýäniň beýleki ýurtlary üçin ýapykdygyna, ýurda žurnalistleriň goýberilmeýändigine ünsi çekip, ýöne şu ýyl türkmen paýtagtynda geçirilen “Aşgabat-2017” oýunlary mynasybetli režimiň käbir žurnalistleri ýurda goýberendigini, aglabasyny bolsa yzyna ugradandygyny aýdýar.
“Berdimuhamedow 2007-nji ýyldan bäri ýurdy dolandyrýar. Öňki stomatolog we Saglyk ministri Berdimuhamedow yzygiderli telewideniýede görkezilýär. Onuň döredilen şahsyýet kultuny [Demirgazyk Koreýanyň lideri] Kim Jong Unyňka deňeşdirip bolýar. Özüni Arkadag diýip atlandyrýan Berdimuhamedow aýdym-saza we sporta ýüregi bilen berlen. Aziýa oýunlaryny geçirmek onuň arzuwynyň hasyl bolmagy” diýip, fransuz žurnalisti dabaranyň açylyşynyň ägirt uly patriotik çärä öwrülendigini belleýär.
Ol “Aşgabat-2017” oýunlarynyň açylyş dabarasy üçin sarp edilen maliýe serişdesiniň Rioda geçirilen Olimpiýa oýunlarynyňkydan hem köpdügi çaklanylýar diýip, çöllük territoriýada ýerleşýän Türkmenistanyň özüniň gaz baýlygy boýunça dünýäde dördünji orunda durýandygyny ýatladýar. “Bu dabara prezident üçin öz režiminiň güýjüni görkezmegiň we ony mahabatlandyrmagyň bir ýoly” diýip, žurnalist aýdýar.
Kosse Aşgabada baran daşary ýurt media serişdeleriniň işgärleriniň ählisiniň olimpiýa şäherçesindäki täze gurlan myhmanhana ýerleşdirilendigini we her bir žurnaliste gara eşikli resmiler tarapyndan dolandyrylýan bir student gidiň berkidilendigini aýdyp, özleriniň interwýu almak üçin olardan rugsat soramalydygyny hem-de resmi marşrutdan çykmaly däldigini belleýär.
Şeýle-de, ol şäher turunyň dowamynda söwda merkezine hem barandyklaryny, ol ýerde adaty raýatlar bilen söhbetdeş bolmak islände, hiç kimiň interwýu bermek islemeýändigini, sebäbi ýurtda munuň çynlakaý netijeleriniň bolmagynyň mümkindigini aýdýar.
“Hatda köçeleri arassalaýan müňlerçe köçe süpürijilere hem wideo düşmeli däldikleri barada duýduryş berlipdir. Olar wideo düşmekden gaça durdylar. Türkmenistanda polisiýa hem düzgünleriň berjaý edilmegine gözegçilik etmäge örän çynlakaý çemeleşýär” diýip, fransuz žurnalisti belleýär.
Şeýle-de, ol soňky 20 ýyldan gowrak wagtyň dowamynda ýurtda ýüzlerçe žurnalistiň türmä basylandygyna, köpüsiniň urlup-ýenjilendigine, käbirleriniň bolsa ölendigine ünsi çekip, Azatlyk Radiosynyň habarçysy Soltan Açylowa “Aşgabat-2017” oýunlarynyň öňýanynda ölüm haýbatynyň atylandygyny, şondan soň onuň wagtlaýyn ýurdy terk etmeli bolandygyny hem ýatladýar.
Fransuz žurnalisti Aşgabatda mahaly, Ýapyk binalarda we söweş sungaty boýunça V Aziýa oýunlaryny gurnaýjy kompaniýanyň wekili James Bulleye: “Siz Türkmenistanyň medeniýeti we taryhy barada režimiň propagandasyny döretmäge belli bir dereje ýardam berýärsiňiz. Adam hukuklaryny goraýan guramalar Türkmenistanyň dünýäniň iň repressiw ýurtlaryň biridigini aýdýarlar. Siz munda hiç hili problema göreňizokmy?” diýip soranda, ol şeýle jogap berýär:
“Biz bu günki ajaýyp çäräni gurnamak üçin Türkmenistanyň hökümeti bilen ýakyndan işleşdik. Biz esasy ünsümizi şuňa gönükdirdik. Biz Ýapyk binalarda we söweş sungaty boýunça V Aziýa oýunlarynyň şowly we üstünlikli geçmegi üçin elimizden gelenini etdik” diýip, Bulleý özüniň mundan artykmaç hiç zat aýdyp bilmejekdigini belledi.
Fransuz žurnalisti bu interwýudan soň, özleriniň türkmen häkimiýetleri bilen söhbetdeşlik geçirmek synanyşyklarynyň başa barmandygyny aýdýar.
“Türkmenistandaky awtoritar režime garamazdan, tebigy gaz baradaky wadalar dünýäniň tanymal kompaniýalarynyň Aşgabada gelmegine sebäp bolýar. Berdimuhamedow hem Berlinde, Parižde, Londonda we Waşingtonda dünýä liderleri bilen duşuşmagyny dowam etdirýär. Türkmenistanda adam hukuklarynyň perspektiwalary hopukdyryjy we häzirlikçe tunneliň soňunda yşyk hem görünmeýär” diýip, fransuz žurnalisti raportyny jemleýär.
Sözümiziň ahyrynda bellesek, Türkmenistan adam hukuklaryny gorap çykyş edýän halkara guramalary tarapyndan dünýäniň iň bir ýapyk ýurtlarynyň biri hasaplanylýar.
“Serhetsiz Reportýorlar” guramasynyň dünýäde metbugat azatlygynyň derejesi boýunça ýaýradýan ýyllyk hasabatlarynda Türkmenistan indi ençeme ýyl bäri iň ýaramaz görkezijileriň birine eýe bolup, ol 180 döwletiň arasynda 178-nji orunda ýerleşdirilýär.


text:
Türkmenbaşy Halkara deňiz porty
Portyň düzüminde porta hyzmat ediş binalary we meýdançalary göz öňünde tutulandyr. Hyzmat ediş binalarynyň çäginde ençeme desgalar we meýdançalar gurnaldy.
Gurnalan binalar gözegçilik diňi, saglyk merkezi, içeri işler gullugy üçin bina, migrasiýa gullugy üçin bina, gümrük gullugy üçin bina, myhmanhana, demir ýol dolandyryş binasy, portyň dolandyryş işgärleri üçin iş otaglaryndan ybarat.
Şeýle porty elektrik energiýasy bilen üpjin etmek maksatly stansiýa meýdançalary, otlulylaryň manewra etmekleri üçin niýetlenen meýdança, awtoduralgalar portyň hyzmat ediş meýdançalarynyň çäginde gurnaldy. Portyň ähli düzümlerini kamera ulgamy arkaly gözegçilikde saklamak maksatly hem ýörite ulgam döredildi.


text:
Türkmenistanyň prezidenti Gurbanguly Berdimuhamedow Rönesans Holding kompaniýasynyň başlygyny kabul etdi diýip, 16-njy maýda TDH habar berdi. Bu kompaniýa Owadandepede gazdan benzin öndürýän zawod gurýar. Şol bir wagtyň özünde, türkmenistanly häkimiýetler golland kompaniýasyna Awazada humar oýnalýan kazino gurdurmakçy bolýar.
Görnüşinden, Türkmenistan ýurda ykdysady ysgynsyzlygyň abanýan wagty, gymmatbahaly desgalaryň we uly möçberde serişde sarp edilip bina edilýän taslamalaryň gurluşygyna säginmezden dowam edýäne çalym edýär.
Duşuşygyň barşynda Rönesansyň ýolbaşçysy “dünýäde deňi-taýy bolmadyk möhüm desgany — Ahal welaýatynyň Owadandepe diýen ýerinde tebigy gazdan ýokary hilli awtomobil benzinini öndürýän zawody gurmak boýunça” alnyp barylýan işleriň ýerine ýetirilişi barada prezidente habar berdi diýip, türkmen metbugaty belleýär.
Habarda aýdylmagyna görä, prezident gazy gaýtadan işleýän zawodyň ähmiýetini belläpdir we Rönesansyň ýolbaşçysynyň ünsüni “ähli işleriň ýokary hilli we şertnamada bellenilen möhletlerde ýerine ýetirilmegini üpjün etmegiň möhümdigine” çekipdir.
Aşgabadyň iri gurluşyk taslamalary boýunça türkmen hökümeti bilen şertnama baglaşan käbir daşary ýurtly kompaniýalaryň hökümetiň tölege ukypsyzlygy sebäpli özlerine tabşyrylan gurluşyklara henizem girişmändigini Azatlygyň çeşmeleri düýn habar berdi. Olaryň hatarynda Fransiýanyň “Buig” kompaniýasy we türk kompaniýalary agzalýar.
Beýleki bir tarapdan, “Strom International” golland kompaniýasy Awazada kazino gurmaga gyzyklanma bildirýär.
Metbugat habarlaryndan mälim bolşuna görä, 8-nji maýda Türkmenistanyň Senagatçylar we telekeçiler birleşmesiniň başlygy Aleksandr Dadaýew agzalýan kompaniýanyň ýerine ýetiriji direktory Darren Kim bilen duşuşypdyr. Ol “Awaza” milli syýahatçylyk zolagynda kazino gurmaga gyzyklanma bildirýär diýip, Sng.today neşiri 16-njy maýda habar berdi.
Ýöne agzalýan taslamalar boýunça habarlaryň metbugatda peýda bolýan wagty, Azatlygyň ýagdaýlardan habarly çeşmesiniň maglumatlaryna görä, türkmen hökümeti şertnama laýyklykda, käbir daşary ýurtly kompaniýalara ynanylan proýektler üçin tölenmeli başlangyç tölegleri hem geçirip bilmeýär. Çeşmäniň habar bermegine görä, “Buige” we türk kompaniýasyna ynanylan taslamalaryň umumy töleginiň hatda 10 %-i hem geçirilmedi. Şertnama laýyklykda, tölegiň azyndan 20-30%-i öňünden gurluşygy ýerine ýetirýän firma geçirilmeli.
“Gurulmaly myhmanhana işi berlende türkmen hökümeti şertnama gol çekilen badyna tutuş edilmeli işiň [töleginiň] 20-30%-ni işi alyp barjak firma geçirmeli. Emma häzirki wagtda agzalýan töleg walýutada bolansoň, hökümet üçin [firmalara] töleg etmek kyn düşýär. Başdaky ujypsyzja tölegleri geçirip bilmeýän hökümet bilen, elbetde, Bougues ýaly ýewropaly firmalaryň işleşesi gelmese gerek” diýip, Azatlygyň ýagdaýdan habarly çeşmesi aýtdy.
Ol agzalýan gurluşyklaryň mundan 1-2 aý ozal başlamalydygyny, ýöne töleg bilen bagly dörän “çigin” sebäpli işleriň saklanyp gelýändigini aýtdy.
Azatlygyň paýtagtdaky ikinji çeşmesi hem öňe sürülýän gürrüňleri tassyklap, hususan-da, “Buigiň” işe başlamak üçin “howlukmaýandygyny” aýtdy:
“Maňa mälim bolşuna görä, hasaplaşygyň görnüşi boýunça ylalaşyp bilmänsoň, fransuzlaryň “Buig” kompaniýasy işe girişmäge howluganok” diýip, ýagdaýdan habarly çeşme tassyklady.
Öňe sürülýän habarlaryň peýda bolýan wagty, Awazada bina edilmegi göz öňünde tutulýan kazinonyň haýsy serişdeleriň hasabyna guruljakdygy, Owadandepede gazdan benzin öndürjek zawodyň şertnamada bellenen möhletde tamamlanyp tamamlanmajagy nämälimliginde galýar.


text:
Şu gün Lebap welaýatynda iş saparynda bolýan hormatly Prezidentimiz Gurbanguly Berdimuhamedow nobatdaky ýaşaýyş toplumynyň düýbüni tutmak hem-de ýurdumyzyň gündogar welaýatynyň merkezinde bina edilen kiçi etrapçany ulanmaga bermek dabarasyna gatnaşdy.
Soňky ýyllarda tutuş ýurdumyzda bolşy ýaly, bu ýerde hem halk hojalyk toplumyny senagatlaşdyrmak, örän baý tebigy serişdeleri okgunly özleşdirmek hem-de halkara ähmiýete eýe bolýan ulag ulgamyny işjeň ösdürmek bilen baglanyşykly düýpli özgertmeler amala aşyrylýar.


text:
Yrakda üç welaýatda köçä çykmak gadagan edildi
Yragyň günortasynda başlan we paýtagt Bagdada çenli gelen ýörişler sebäpli hökümet internedi kesdi
Yragyň Basra, Kerbela we Nejef welaýatlarynda gündelik durmuş şertleri, işsizlik we elektrik togunyň ýygy-ýygydan kesilýändigi sebäpli başlan protest ýörişlerini gözegçilik astyna almak üçin köçä çykmak gadagan edildi.
Goranmak ministrligi ýurduň günortasynda şaýylaryň köpçülikleýin ýaşaýan Basra, Kerbela we Nejef welaýatlarynda geçirilýän protest ýörişleriniň gözegçilik astyna alynmagy maksady bilen ikinji duýduryşa çenli köçä çykmagyň gadagan edilendigini yglan etdi.
Yragyň günortasynda başlan protest ýörişleri dowam edýär we ýörişleriň çäginde käbir şäherlerdäki şaýy partiýalaryň binalary oda berildi.
Yragyň günortasynda başlan we paýtagt Bagdada çenli gelen ýörişler sebäpli hökümet internedi kesdi.


text:
Aşgabat şäheri boýunça bankomatlaryň ýerleşýän ýerleri
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň Oba-Hojalyk toplumy. Arçabil şaýoly.
- "Türkmensuwylmytaslama" instituty. Beki Seýtakow köçesi 1 jaýy.
- Türkmenistanyň "Daýhanbank" döwlet täjirçilik bankynyň Rysgal şahamçasy. Altyn-Asyr Gündogar bazary


text:
Bu zatlary aýtmak bilen, Türkmen bedewiniň baýramynyň pudak ýa hünär baýramy bolman, gönüden-göni türkmeniň öz ykbalyna, geçen taryhy ýoluna, şöhratly geljegine bagyşlanan buýsançly baýramdygyny nygtamak isleýäris.
Halkyň öz bedew atyna bolan gatnaşygyny, watansöýüjilik häsiýetini, at wepasyny çuňňur biljek bolsaň, hormatly Prezidentimiziň «Ahalteke bedewi — biziň buýsanjymyz we şöhratymyz» atly kitabyny okaýmaly. Kitabyň «At türkmen üçin ähli zatdyr» diýen bölüminde bedewleriň toý-dabaralarda hem türkmen durmuşynyň bir bölegidigi aýdylýar.
«Türkmenler öz bedew atlaryny timarlap, kämilleşdirip, ony maşgalasynyň deň-hukukly agzasy, söweşiji gardaşy hasaplap, şol bedew atda durmuş-taýpa gatnaşyklaryny birleşdiriji halkany görüpdirler». Şu ýerde türkmeniň agzybirlik we bitewülik akabasyna girmegine hem bedew atyň esas bolandygyna göz ýetirýärsiň. Kitabyň «Gowudan gowusy» diýen bölüminde bolsa XIX asyrdan XX asyra çenli ahalteke atlarynyň geçen şöhratly ýoly, şöhratynyň dünýä doluşy beýan edilýär.
Ynsan bilen atyň arasyndaky dostluk türkmeniň dostluga goýýan hormatynyň milli usulda aňladylmagydyr. Şu dostluga wepadar türkmen halky öz ahalteke atyna, türkmen bedewine ynsan ýaly at goýýar.
Galyberse-de, her bir atyň aslyny — ata-enesini, çakganlygyny ýa garnawlydygyny tassyklaýan pasporty-da bar.
Hormatly Prezidentimiziň «Ahalteke bedewi — biziň buýsanjymyz we şöhratymyz» diýen eserinde milli mirasymyzyň aýrylmaz bölegi bolan naýbaşy, arassa ganly, saýlama ahalteke bedewlerimiziň 132-siniň ady, aýlawlarda, sergilerde gazanan derejeleri ýekänme-ýekän agzalýar: Pyýada, Ýanardag, Erekdag, Tebigat, Kursant, Garabek, Gökhan, Gadyr, Gerdenli, Watan we beýlekiler.
Türkmen bedewlerini — ahalteke atlaryny seýislemekde, olaryň arassa ganlylygyny saklamakda yhlasyny gaýgyrmadyk seýisleriň, alymlaryň adynyň eserde getirilmegi hormatly Prezidentimiziň atçylyk bilen içgin gyzyklanýandygyna şaýatlyk edýär.
Türkmen bedewleriniň şan-şöhratyny jahana ýaýýan Gahryman Arkadagymyzyň jany sag, başy dik, bedew batly döwleti dowamat-dowam bolsun!


text:
QAZTEST - Shyǵys Qazaqstanda
2006 jyldan berі elіmіzde memlekettіk tіldі meńgerý deńgeıіn baǵalaý júıesі QAZTEST boıynsha bіrqatar jumystar atqaryldy. Memlekettіk tіldі oqytý barysynda test arqyly tіldіk bіlіmdі baǵalaý tásіlі tіldіk daǵdylardy qalyptastyrýǵa yqpal etedі.
Elіmіzdіń óńіrlerіnde tіldіk quzyrettіlіktі test arqyly baǵalaý tehnologııasynyń 10 jyldyq tájіrıbesі onyń sóıleý qabіletі men daǵdylaryn tıіmdі jáne sapaly qalyptastyrýǵa yqpal etetіnіn kórsetedі. Bul sóıleý áreketіnіń túrlerі boıynsha (Tyńdalym, Leksıka-grammatıkalyq qurylym, Oqylym, Jazylym) meńgerý deńgeıіn anyqtaý kezіnde otandyq júıenіń joǵary rólі men áleýmettіk mańyzdylyǵyn dáleldeıdі.
Kez kelgen qyzmettі, bіlіm berý qyzmetіn nemese ónіmderdі, júıelerdі nemese emtıhandardy damytý men jetіldіrý únemі ózgerýdі, praktıkalyq іske asyrý barysynda anyqtalatyn tıіstі ózgerіster men tolyqtyrýlar engіzýdі talap etedі. Osy oraıda qazaq tіlіn meńgerý deńgeıіn baǵalaýdyń bіrden –bіr quraly - QAZTEST júıesі júıelі ózgerіsterge ushyrap, qaıta jańartylýda.
Shyǵys Qazaqstan oblystyq tіlderdі damytý jónіndegі basqarmanyń bastamasymen 2018 jylǵy 10 qyrkúıekte Óskemen qalasynda «QAZTEST-tіń búgіngі jaı-kúıі, qurylymy men tіldіk bіlіmdі baǵalaýdaǵy rólі» atty oblystyq semınar jumysy ótkіzіldі.
Semınar barysynda Qazaqstan Respýblıkasy Bіlіm jáne ǵylym mınıstrlіgі Ulttyq testіleý ortalyǵynyń QAZTEST júıesіn damytý jónіndegі basqarma basshysy Mánshúk Muqametqalı qazaq tіlіn meńgerý deńgeıіn baǵalaýdyń otandyq júıesі – QAZTEST-tіń búgіngі jaı-kúıі, tіldіk bіlіmdі baǵalaýdaǵy rólі jónіnde baıandap, QAZTEST-tіń jańa formaty jónіnde keńіnen talqylady.
Semınarǵa oblystyq tіlderdі damytý jónіndegі basqarmanyń qyzmetkerlerі, oblystyq lıngvıstıkalyq tіlderdі oqytý ortalyǵynyń qyzmetkerlerі men aýdandyq tіlderdі oqytý ortalyqtarynyń basshylary men ádіskerlerі qatysty.
Semınar sońynda qatysýshylarǵa sertıfıkat tabystaldy.
Sonymen bіrge, semınar aıasynda 2018 jyldyń 9-10 qyrkúıek aralyǵynda Shyǵys Qazaqstan oblysy Óskemen, Rıdder qalalarynda «Nazarbaev zııatkerlіk mektebі» DBU oqytýshylary men qyzmetkerlerі, memlekettіk qyzmetshіler, bıýdjettіk jáne ózge de sala qyzmetkerlerі arasynda memlekettіk tіldі bіlý deńgeıіn anyqtaý boıynsha sertıfıkattyq testіleý ótkіzіldі.
Testіleýge jalpy 291 adam qatysty. Onyń іshіnde:
- A1 (qarapaıym deńgeı) – 79 adam;
- A2 (bazalyq deńgeı) – 87 adam;
- V1 (orta deńgeı) – 90 adam;
- V2 (ortadan joǵary deńgeı) – 26 adam;
- S1 (joǵary deńgeı) – 9 adam sertıfıkattyq testіleýden óttі.
Ulttyq testіleý ortalyǵy ShQO tіlderdі damytý jónіndegі basqarmanyń jáne Shyǵys Qazaqstan oblysynyń tіlderdі oqytý lıngvıstıkalyq ortalyǵynyń basshylyǵy men ujymyna semınar jumysyn joǵary deńgeıde uıymdastyrǵany úshіn shynaıy alǵysyn bіldіredі.


text: Tebigatdaky ähli jandaryň öz awuny tutmagy we duşmanyndan goranmagy üçin aýratyn ukyby bolýar. Dünýäniň ähli ýerinde diýen ýaly dürli görnüşi gabat gelýän baýguşlar örän sessiz uçmagy bilen tapawutlanýar. Şeýlelikde, olar awuny duýdansyz ýagdaýda tutup bilýär. Kiçijik arynyň ýa-da siňegiň ganatynyň sesini eşidip bilýän hem bolsak, bu guşuň sesini eşitmeýänligimiziň aýratyn sebäbi bar. Baýguşlaryň ganatlary uzyn hem-de giň. Şol sebäpli ganatyna az agram düşýär. Olar ýuwaş uçan mahaly o diýen köp ganat kakmagyna zerurlyk duýmaýar. Olaryň beýleki guşlardan has sessiz uçmagynyň ýene bir sebäbi ganat perleri bilen bagly. Baýguşuň ganatynyň öň tarapyndaky ýelekler edil daragyň dişleri ýaly tekiz, yz tarapy bolsa, maýyşgak we aralary açyk, ýokarky bölegi ýüpek ýaly ýumşak. Adatça, guşlaryň uçan wagty çykarýan sesi howada emele gelýän basyş bilen baglydyr. Esasan hem, ganatyň yz tarapynyň şekili olaryň has köp ses çykarmagyna sebäp bolýar. Baýguşuň ganatynyň yzyndaky ýelekler bolsa, beýleki guşlaryňkydan tapawutlylykda gaty däl-de, maýyşgak we ýumşak bolýar. Geçirilen ylmy barlaglarda baýguşuň uçýan wagty sesiniň çykmaýanlygynyň onuň gurluşy bilen baglydygy ýüze çykaryldy.


text:
Şalyk Bile
Deň bolar diýp saýmagyl işiň bet ykballyk bile,
Hiç haçan deň bolmagaý eşek-bedew şalyk bile,
Gardaş olma hyz-haramy, pitne-ryswalyk bile,
Başyňny gowgaýa salma, maly-dünýälik bile,
Tur säher, ýat et hudany, ýygla tenhalyk bile.
Bardy Turuň dagyna, ha bir boldy ol Kelim,
Ötdi anlar, galdy dünýä, geçdi eýýamyl-kadym,
Ýatsa, ýer boldy düşek, örtünjesi parça kilim,
Ne hebesdir, ne hata- bakdy goýun Musa kelim,
Çölde gezdi daýyma raz aýdyşyp halyk bile.
Eý aty ýüwrük ýigit, özi goçak gülgün-kaba,
Munda jebr etgen kişi o günde bolgaý ruýsyýa,
Her kişi zor ile mal alsa, o gün bergeý saba (jogap),
O weliler serweri solan Weýis dek öwlüýä-
Düşegi, örtünjesi boldy gara halyk bile.
Ýakup ogly Ýusubnyň käkilinden tutdular,
Urdular, aglatdylar, eltip müsürde satdylar,
Niç ýyl Eýýup pygamber tenni gurt iýp ýatdylar,
El-aýagyn baglaýyp, Ýunusny derýä atdylar,
Ençe wagt tagat çekip, “huw” diýdi bir balyk bile.
Sen niçik, Magtymguly, ýamanlygyň unutmadyň?
Kähi-kähi zalym olduň, görgeniňden gaýtmadyň?
Kähi-kähi sopy bolduň, hiç haramdan datmadyň,
Bilmedim, sen kaýsy bolduň, ber bir iş tutmadyň…
Ne sypahylyk bilen, ne bir mollalyk bile.


text:
Oktýabryň ahyrynda goňşy Özbegistandan Lebap welaýatyna gelen Telecom Staff Inc telekompaniýasyndan ýapon žurnalistleriniň topary Türkmenistanda işläp başlady. Olar Gazagystanda hem işlediler.
Dört adamdan ybarat döredijilikl toparyna režisýor Horosawa Tesuma ýolbaşçylyk edýär. Merkezi Aziýa ýurtlarynň üçüsi boýunça saparyň maksady - meşhur „Asahi“ telekanaly üçin „Otlynyň penjiresinden görünýän dünýä“ umumy at bilen gepleşikler toplumyny taýýarlamakdyr. Mälim bolşy ýaly, Ýaponiýada ilatyň aglaba bölegi üçin ýokary tizlikli demir ýol ulagy esasy gatnaw serişdesidir. Ýokarda ady agzalan gepleşik indi göni 30 ýyl bäri görkezilýär. Şol döwürde yklymlaryň ählisinden gepleşikleriň 10 müňden gowragy görkezildi. Munuň üçin olar jemi 800 müň kilometr ýol geçdiler.
Şu günler ýapon žurnalistleri 13 ýyl mundan ozal geçen ýolundan gidýärler. Olar Türkmenistanda alnyp barylýan çalt depginli uly möçberli özgertmelere haýran galýarlar. Myhmanlar ilki bilen Lebap welaýatyna gelip, Amyderýanyň üstünden Türkmenabat-Farap döwrebap demir ýol köprüsini surata düşürdiler. Belli bolşy ýaly, uzynlygy 1750 metr bolan ägirt uly desga şu ýylyň martynda ulanylmaga berildi. Onuň we awtomobil ulag geçelgesiniň açylyş dabarasyna Türkmenistanyň Prezidenti Gurbanguly Berdimuhamedow bilen Özbegistanyň Prezidenti Şawkat Mirziýoýew gatnaşdylar.
Köprüleriň gurulmaly ýeriniň geodeziýa barlaglary geçirilenden soň saýlanylyp alynmagy tötänden däldir. Çünki hut şu ýerde, Beýik Ýüpek ýolunyň gadymy ugrunda köpsanly kerwenler üçin oňaýly geçelge bolupdyr.
Köprüleriň gurluşygynda öňdebaryjy burawlaýyş tehnologiýasy ulanyldy. Çalt akýan we ugruny üýtgedýän Amyderýanyň özboluşlylygy göz öňünde tutulyp, uly möçberli kenar berkidiş işleri ýerine ýetirildi. Has berk gurnamaryň ulanylmagy netijesinde ägirt uly desga ýolagçy otlylary barada aýtmanyňda-da, has agyr ýükli otlylaryň agramyna, şeýle Rihteriň şkalasy boýunça 9 balllyk ýer titremesine durnuklydyr.
Bu binada ýapon žurnalistlerine işlemek üçin ähli şertler döredildi: derýany we geçip barýan otlulary düşürmek üçin kran berildi, haýal ýöreýän üsti açyk ulag köprüniň üstünden geçdi. Dostlukly ýurduň telewizion žurnalistleri islendik daşary ýurt tomaşaçylary üçin gyzykly wodeomateriallary surata düşürdiler. Olar lebaply demirýolçylara aýratyn minnetdarlyk bildirdiler.
Türkmenabatda myhmanlar welaýat taryhy- ülkäni öwreniş muzeýine baryp gördüler. Aýratynam welaýatyň günortasyndaky 150 million ýyl mundan ozal dinozawrlaryň galdyran yzlary bolan ýeriň we daş gowaklaryň keşbiniň täzeden dikeldilmegi olary haýran galdyrdy.
Şeýle hem ýapon žurnalistleri welaýat kitaphanasyny surata düşürdiler, olar bu ýerde Türkmenistanyň Prezidenti Gurbanguly Berdimuhamedowyň türkmen, iňlis we rus dillerinde neşir edilen „Türkmenistan-Beýik Ýüpek ýolunyň ýüregi“ eseri bilen tanyşdylar. Ýeri gelende aýtsak, myhmanlar gadymy kerwenleriň ýollaryndan geçerler. Myhmanlar diňe otlyda ýol geçýärler. Indi olar Mary welýatyna bararlar.


text:
Öz telefonyňyzda Google Chrome üsti bilen internede ýagny Google ýa-da başga web sahypalara gireniňizde, internet pakediňiz has köp gitýän bolsa, Google Chrome-yň tygşytly funksiýasyny açyň, köp bolmasada siziň internediňizi azajyk hem tygşytly ulanmaga kömek eder.
Tygşytly funksiýany nähili açmaly?
Ilki bilen Google Chrome giriň. Soňra suratda görşüňiz ýaly sag tarapdaky Menýu basyň we aşakda duran Nastroyka ýazgysyna basyň.
Nastroýka bölümüne gireniňizden soň bolsa, Sokraşeniýa Trafika diýen ýazga basyň.
Sokraşeniýa trafik sahypasyna geçeniňizde ýokarda sag tarapda duran açmak ýapmak düwmesi bardyr. Siz şol düwmä basyp funksiýany açyň. Şeýlelik bilen siziň internediňizi tygşytlamaga kömek eder.
3,990 gezek okaldy


text:
Türkmenistanyň prezidenti Gurbanguly Berdimuhamedow Ministrler Kabinetiniň başlygynyň orunbasarlaryna, Mejlise we Ylymlar akademiýasyna ýurtda Internet we elektron ulgamlaryny ösdürmek boýunça ýörite maksatnamany taýýarlamagy tabşyrdy.
Resmi metbugatyň 16-njy noýabrda beren maglumatyna görä, Türkmenistanyň Aragatnaşyk ministrligi öňdebaryjy tehnologiýalaryň esasynda, ýurduň iň alysdaky künjeklerinde internetiň giňden elýeterliligini üpjün etmek arkaly aragatnaşyk hyzmatlarynyň möçberlerini, hilini we görnüşlerini ýokarlandyrmaga gönükdirilen iri taslamalaryň tutuş toplumyny durmuşa geçirmäge girişýär.
“Ilatyň artýan isleglerini nazara almak bilen, “Altyn Asyr” milli operatory Türkmenistany ykjam aragatnaşyk, şol sanda 3G, 4G, ýakyn geljekde bolsa 5G ýokary tizlikli internet we beýleki ykjam aragatnaşyk hyzmatlary bilen doly üpjün etmek derejesine çykmalydyr. Bu taslamanyň durmuşa geçirilmegi bilen, ýurt boýunça üpjünçilik 100 göterime barabar bolar” diýlip, resmi habarda bellenilýär.
Häzirki döwürde Aşgabat şäheri boýunça ortaça sekuntda 20 Gigabit bolan maglumat geçirijilik tizliginiň bardygy, ýöne ýakyn geljekde tizligi 5 esse ýokarlandyryp, sekuntda 100 Gigabit bolan maglumat geçiriji ulag ulgamyny döretmegiň göz öňünde tutulýandygy aýdylýar.
Şeýle-de, welaýat merkezlerinde maglumat geçirijiniň sekuntdaky tizliginiň 40 Gigabit derejede bolup, etrap merkezlerinde bu maglumatlaryň 10 Gigabit tizliginde geçiriljekdigi, etrap merkezleri bilen daýhan birleşikleriniň arasyndaky tizligiň 4 Gigabide çenli boljakdygy bellenilýär. Emma habarda bu hyzmatlaryň haçan amala aşjakdygy barada anyk bir zat aýdylmaýar.
“Internet ulgamyny döwrebaplaşdyrmak” taslamasynyň çäginde, Türkmenistanyň raýatlarynyň elektron hyzmatlaryny doly möçberde ulanmaklaryny üpjün etmek maksady bilen, ID-kartlarynyň giriziljekdigi, munuň içerki pasportlary çalyşýan kartlar boljakdygy bellenilýär.
Aýdylmagyna görä, ID-kartasy şahsyýeti tassyklaýan resminama bolup, ol kartyň eýesi barada doly maglumaty, onuň suratyny, şahsy belgisini, golunyň nusgasyny we biometrik maglumatlaryny öz içine alýar.
Ýatlap geçsek, Türkmenistanda ilatyň Internet elýeterliligi öňki prezident Saparmyrat Nyýazowyň ýurdy dolandyran ýyllarynda, şahsy adamlar üçin doly diýen ýaly ýapykdy.
2007-nji ýylyň başyndaky prezident saýlawlary kampaniýasy döwründe Gurbanguly Berdimuhamedow ýurduň ilatyna Internet elýeterliligini wada beripdi. Emma muňa garamazdan, Türkmenistan dünýäde öz ilatynyň Internet ulanmagyny iň kän çäklendirýän ýa-da ýeterlik mümkinçilik döretmedik döwletleriň hatarynda agzalýar.
Birleşen Ştatlarda internet hyzmatlary boýunça ýöriteleşen “Akamai Technologies” guramasynyň dünýä ýurtlarynda internetiň ulanylyşy we elýeterliligi boýunça soňky geçirilen barlaglar esasynda çap eden täze hasabatynda, Türkmenistan öz ilatynyň Internet elýeterliligini 20 prosentden hem aşakda saklaýan ýurtlaryň arasynda agzalýar. Bu görkeziji dünýäniň ykdysady taýdan ösen we baý ýurtlarynyň köpüsinde 90 prosentden hem ýokarda bolup durýar.
Şu ýylyň oktýabr aýynda Russiýanyň habar serişdeleriniň “yamobi” Internet-proýektiniň analitikleriniň geçiren barlaglaryna salgylanyp beren maglumatlaryna görä, Türkmenistan Internetiň gymmatlygy boýunça 100 ýurtdan 97-nji orunda ýerleşdirildi.
Mundanam başga, Türkmenistan iň haýal tizlikli Internet bilen birlikde, Interneti juda çäklendirýän ýurtlaryň arasynda hem agzalýar. Ýurtda Facebook, Twitter, Wkontakte ýaly sosial ulgamlaryň we garaşsyz maglumatlary çap edýän, şol sanda Azatlyk Radiosynyň websaýtlary hem petikli bolmagyna galýar.
Galyberse-de, Türkmenistan media azatlygy boýunça halkara hasabatlarynda ýyldan-ýyla iň ýaramaz görkezijilerde ýerleşdirilip, prezident G. Berdimuhamedow “Serhetsiz reportýorlar” guramasy tarapyndan internetiň “ganym duşmany” diýip atlandyrylýar.


text:
Soňky habarlar
Archive news
S.A.NYÝAZOW ADYNDAKY TÜRKMEN OBA HOJALYK UNIWERSITETI
2017/2018-nji okuw ýyly üçin hünärmenleri taýýarlamagyň aşakdaky ugurlary (hünärleri) boýunça talyplyga kabul edýändigini yglan edýär:
1. Agronomçylyk (hünärler: agronomçylyk; ýüpekçilik; agrohimiýa we topragy öwreniş; bagbançylyk, miweçilik we gök ekerançylyk; ösümlikleri goramak; tokaý we seýil bag hojalygy; oba hojalyk ekinleriniň seçgisi we tohumçylygy).
2. Maldarçylyk we weterinar lukmançylygy (hünärler: weterinar lukmançylygy; maldarçylyk; atçylyk).
3. Gidromeliorasiýa we oba hojalygynyň mehanizasiýasy (hünärler: gidromeliorasiýa; ýer ulanyş; oba hojalygyny mehanizmleşdirmek; melioratiw işleri mehanizmleşdirmek; oba hojalygy (inžener-mugallymlary taýýarlamak)).
4. Oba hojalyk önümlerini gaýtadan işlemegiň tehnologiýasy (hünärler: miwe-gök önümlerini gaýtadan işlemek; et-süýt önümlerini gaýtadan işlemek; dänäni gaýtadan işlemek; pagtanyň ilkinji işlenilişi; ösümlik ýagyny öndürmek).
5. Dokma we ýeňil senagat önümleriniň tehnologiýasy (hünärler: mata önümçiligi; tikinçilik önümçiliginiň tehnologiýasy; tebigy süýümleri egirmek).
6. Kompýuter tehnologiýasy (hünär: oba hojalygynda maglumat ulgamlary).
Tölegli esasda hünärmenleri taýýarlamagyň ugurlary we hünärleri:
1. Pudak kärhanalarynyň ykdysadyýeti we dolandyrylyşy (hünär: oba hojalygynyň ykdysadyýeti).
2. Ykdysadyýet we hojalyk hukugy (hünär: oba hojalygynda buhgalter hasaby we audit).
Uniwersitete Türkmenistanyň umumy orta ýa-da orta hünär bilimli, ýaşy 35-den geçmedik raýatlary giriş synaglarynyň netijeleri boýunça bäsleşik esasynda kabul edilýär.
Resmi iş kagyzlary welaýat merkezlerinde we Aşgabat şäherinde 2017-nji ýylyň 10 — 26-njy iýuly aralygynda kabul edilýär.
Resmi iş kagyzlarynyň sanawy:
— bellenilen nusgada rektoryň adyna ýazylan arza;
— bellenilen nusgadaky sowalnama (anketa);
— umumy orta (ýa-da orta hünär) bilim baradaky resminama (asyl nusgasy);
— Türkmenistanyň Saglygy goraýyş we derman senagaty ministrligi tarapyndan bellenilen nusgadaky saglyk kepilnamasy;
— soňky okan ýerinden (işlän ýerinden, harby bölümden) häsiýetnama;
— 3x4 sm ölçegdäki on iki sany fotosurat;
— işleýänler üçin zähmet depderçesiniň tassyklanan göçürmesi;
— giriş synaglaryndan üstünlikli geçen ýagdaýynda artykmaçlyklardan peýdalanýan okuwa girýän ýylynda mekdep okuwçylarynyň dersler boýunça döwlet bäsleşiginiň ýeňijileri, umumybilim dersleri boýunça halkara bäsleşiklerine gatnaşan Türkmenistanyň ýygyndy toparynyň agzalary şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýänler ýokarda görkezilen resminamalar bilen birlikde resminamalary kabul edýän iş toparyna aşakdakylary görkezýärler we nusgalaryny tabşyrýarlar:
— şahsy pasportyny;
— Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähatyny.
Dalaşgär talyplyga kabul edilmek üçin artykmaç hukukdan peýdalanýandygyny tassyklaýan beýleki resminamalary görkezip biler.
Nädogry berlen maglumatlar we resmi iş kagyzlary üçin dalaşgär şahsy jogapkärçilik çekýär.
Giriş synaglary we okuwa kabul edilmek uniwersitetde (Aşgabat şäheri) aşakdaky möhletlerde geçirilýär:
Lebap welaýaty — iýul aýynyň 30-31-i, awgust aýynyň 2-si we 3-i günleri
Balkan welaýaty — awgust aýynyň 1-i, 3-i we 5-i günleri
Mary welaýaty — awgust aýynyň 4-5-i, 7-si we 8-i günleri
Daşoguz welaýaty — awgust aýynyň 6-sy, 8-i we 10-y günleri
Ahal welaýaty — awgust aýynyň 9-10-y, 13-i we 15-i günleri
Aşgabat şäheri — awgust aýynyň 11-12-si, 14-i we 16-sy günleri
Giriş synaglary aşakdaky dersler boýunça geçirilýär:
agronomçylyk; maldarçylyk we weterinar lukmançylygy ugurlary — himiýa, biologiýa, Türkmenistanyň taryhy;
gidromeliorasiýa we oba hojalygynyň mehanizasiýasy; kompýuter tehnologiýasy ugurlary — matematika, fizika, Türkmenistanyň taryhy;
oba hojalyk önümlerini gaýtadan işlemegiň tehnologiýasy ugry — fizika, himiýa, Türkmenistanyň taryhy;
dokma we ýeňil senagat önümleriniň tehnologiýasy ugry — fizika, himiýa, Türkmenistanyň taryhy;
pudak kärhanalarynyň ykdysadyýeti we dolandyrylyşy; ykdysadyýet we hojalyk hukugy ugurlary — matematika, biologiýa, Türkmenistanyň taryhy.
Dersler boýunça giriş synaglary Türkmenistanyň orta mekdepleriniň okuw maksatnamalarynyň esasynda geçirilýär.
Dersler boýunça giriş synaglary döwlet dilinde dilden geçirilýär.
Giriş synaglarynyň tertibinde bellenen wagtda synaga esassyz sebäplere görä gelip bilmedikler ýa-da dersleriň biri boýunça synagdan geçip bilmedikler ondan soňky synaglara goýberilmeýär.
Giriş synaglarynyň netijeleri boýunça deň mukdarda baha alanlardan talyplyga kabul edilmek üçin artykmaç hukukdan aşakda görkezilenler peýdalanýarlar:
— soňky 2 — 3 ýylyň dowamynda ýokary netijeler gazanan we etrap häkimligi tarapyndan degişli hünärlere hödürlenen kärendeçiler we mülkdarlar;
— çagyryş boýunça harby gullugy geçenler.
S.A. Nyýazow adyndaky Türkmen oba hojalyk uniwersitetiniň salgysy: Aşgabat ş., 2009-njy (Görogly) köçe, 143; tel.: 34-27-46, 34-07-77, 34-25-64.
Eger-de siz sözlemde harp ýalňyşy gören bolsaňyz, şol sözi saýlap Ctrl+Enter basyň


text:
Käbir ildeşlerimiz Muhammet hakynda Injilde aýatlar ýazylan diýip bize käbir soraglar beripdiler bulara jogap edip, Injildäki Isa Mesihiň gürrüň edýänleriniň Muhammede hiç hili degişli däldigini subut etmek üçin Injilden jogaplar ýazdyk.
Şu taýda bir zat welin bellenip geçilmeli, ýagny yslamçy alymlar we ol dine uýýanlar, Injil uýtgedilipdir, diýip aýak direýärler, ýöne şol bir hatarda Injilden özleriniň pygamberiniň Hudaýdandygyny subut etjek bolup, Isa Mesih muny tassyklady diýip, şol uýtgedilen diýýän Injilini hem ulanýarlar. Injiliň bolsa uýtgedilip bilinmejegini bolsa boýun almakdan boýun gaçyrýarlar. Eger Injil Hudaýyň sözi bolsa, onda Hudaý Öz Sözüni gorap bilýändir. Hudaý diňe Injili däl, ondan öňki gelen kitaplar Töwrat, pygamberleriň birnäçe beýleki ýazgylaryny, Zebur, Suleýmanyň akyldarlyk sözleri kitaplaryny hem gorandyr we olaryň ilkinji golýazmalary muzeýlerde we ylmy barlak institutlarynda saklanýandyr.
Ildeş, wagt tapyp öz pikirleriňi bu taýda bildireniň üçin köp sag bol!
Indi bolsa seniň getiren aýatlaryň hakynda, gel tazeden şol Injiliň aýatlaryna seredip geçeliň. Ýöne seretmezden öň Isa Mesihiň kimlere bu sözleri aýdýandygyny we haçan aýdandygyny hem oýlanyp geçeliň. Isa Mesih bulary özüne şol döwürde iman eden ilkinji şägirtlerine bu dünýäden gidip barmagyna yakyn wagt galanda, ýagny erdäki soňky günlerinde aýdandygyny ýatdan çykarmalyň. Mundan başgada bu aýatlary bütin kontekstden aýryp düşündiriş bermeli däl. Isa Mesihiň ol aýatlardan öňki we soňky aýdýanlary bilen bilelikde düşündirilmeli. Beýle bolmasa kimdir biriniň aýdan sözüni özüňçe ýorup ýda düşündirip bolýar. Bu sebäpden her bir tekst kontekst esasynda öwrenilmelidir. Saňa bolsa maslahat Yahýanyň Hoş Habarynyň 14-nji babyny başyndan okap gör we oňa iman et. Onda hakyky imanly bolarsyň. Mukaddes Kitabyň bir ýada başga bölegine iman etmän her bir sözüne iman etmegimiz bolsa wajypdyr.
Seret Isa Mesih näme diýýär şägirtlerine: Yahýa 14:15-19 “Meni söýýän bolsaňyz, buýruklarymy berjaý ediň. Mende Atama ýalbararyn, Ol size, hemişe siziň bilen bolar ýaly, başga bir Göwünlik Beriji, ýagny Hakykat Ruhuny berer. Hakykat Ruhuny dünýä kabul edip bilmez, çünki dünýä Ony ne görýär, ne-de tanaýar. Ýöne siz Ony tanaýarsyňyz, çünki Ol siziň araňyzda ýaşaýar we siziň içiňizde bolar. Men sizi etim goýmaryn, ýanyňyza gaýdyp gelerin. Az salymdan soň dünýä Meni görmez, ýöne siz görersiňiz, çünki Men ýaşaýaryn, siz-de ýaşarsyňyz….” şol babyň 26 aýady “ Meniň adymdan Atanyň iberjek Göwünlik Berijisi (paraclete) —Mukaddes Ruh size ähli zady öwreder, Meniň aýdan ähli zatlarymy ýadyňyza salar.”
Gel bular hakynda oýlanyp geçeliň: Isa bu wadany Özüniň ilkinji şägirtlerine wada berdi we tiz wagtdan Göwünlik beriji bolan Mukaddes Ruhy aljakdyklaryny aýtdy. Ol Mukaddes Ruhyň bolsa olaryň hemişe içinde boljakdygyny aýtdy. Isa Mesih ölüp direlenden soň, şägirtlerine görünip şeýle diýdi. Şol Yahýa kitaby 20nji bap 19-22: “Hepdäniň şol ilkinji güni agşamara Isanyň şägirtleri ehudylardan gorkularyna gapylary gulpla, bir öýde üýşüşip otyrkalar, Isa geldi. Isa olarayň ortalarynda durup: “Size parahatlyk!” diýip, olara ýüzlendi. Muny aýdyp, olara Öz ellerini, böwrüni görkezdi. Şägirtleri Rebbi görüp şatlandylar. Isa olara ene: “Size parahatlyk! Atamyň Meni iberişi ýaly, Men-de sizi iberýärin” diýdi. Soňra bolsa olaryň üstüne üfläp goýberdi-de: “Mukaddes Ruhy alyň. Siz kimiň günäsini bagyşlasaňyz, ol bagyşlanar, kimiň günäsini geçmeseňiz, ol geçilmez” diýdi. Bu barada Mukaddes Ýazgynyň başga bir ýerinde şeýle diýip ýazylan: “Isa görgüsinden soň hem kyrk günüň dowamynda resullara göründi, Hudaýyň Patyşalygy barada gürrüň berip, köp kesgitli alamatlar bilen Özüniň diridigini olara görkezdi. Olar bilen bile bolan wagty olara buýruk berdi: “Iýerusalimden aýrylman, Atanyň wadasyna garaşyň (ýagny wada edilen Göwünlik Beriji Mukaddes Ruha) Siz ol wadany Menden eşitdiňiz…Mukaddes Ruh üstüňize inende, güýç kuwwat alyp, Iýerusalimde, bütin Yahudada, Samariýada, Eriň tä soňuna çenli Men iň şaýatlarym bolarsyňyz.” Bular nämäni görkezýär, ýagny Göwünlik beriji –Mukaddes Ruhyň olara tiz wagtda ýagny Isa ölüp direlip, göge çykandan soň ilkinji birnäçe günlerde Mukaddes Ruh Onuň şägirtlerine inýär we olar Mukaddes Ruhdan dolýarlar. Bu wada hiç bir ýagdaýda Muhammet bilen baglanyşykly däldir, Muhammet Isa göge gideninden 560 ýyl soňra dünýä geldi we ýaşap ölüp gitdi. Mukaddes Ruh wadasy olaryň içinde Isanyň beren wagtyndan başlap hemişe bardy we tä Muhammediň döwrüne çenli hem, ondan soň hem, bu gün hem her bir Isa Mesihiň adyndan iman edenlerde bar bolandyr we baky bolar. Bular gysgaça Mukaddes Ruhyň geljek wagty barada.15 bap 26-27 “Atadan size iberiljek Göwünlik Berijim, ýagny Atadan çykan Hakykat Ruhy gelende, Men hakda guwälik eder. Siz-de güwälik edersiňiz, çünki başdan Meniň bilen bilediňiz.” Bu aýat esasynda Mukaddes Ruhyň, ýagny Göwülik berijiniň (Paraçlete) güwäligi barada. Ýokardaky tekst we başga tekstler “Parakletiň” kim hakda güwä geçjekdigini aýdýar? Paraklete Isa Mesih hakynda güwälik eder, şägirtler kim hakynda güwälik eder, Isa Mesih hakynda dünýäniň soňuna çenli güwälik ederler. Dünýäniň soňy geldimi, elbetde ýok, dünýäniň ähli halklary Hoş Habary eşitdimi, köpüsi eşitdi, emma heniz hemmesi däl. Muhammediň döwrüne çenli ähli milletlere Isa Mesih hakyndaky HOŞ HABAR wagyz edilip etişildimi? Ýok! Göwünlik Berijini —Mukaddes Ruhy kim kabul edip bilýär, Isa Mesihe iman edenler, çünki başgalar Ony tanarmy, ýok, çünki Isa ýokardaky aýatda şeýle diýýär: “Hakykat Ruhuny dünýä kabul edip bilmez, çünki dünýä Ony ne görýär, ne-de tanaýar. Ýöne siz Ony tanaýarsyňyz, çünki Ol siziň araňyzda ýaşaýar we siziň içiňizde bolar. Men sizi etim goýmaryn, ýanyňyza gaýdyp gelerin. Az salymdan soň dünýä Meni görmez, ýöne siz görersiňiz, çünki Men ýaşaýaryn, siz-de ýaşarsyňyz….” Bular esasynda, Mukaddes Ruh arkaly Isanyň Özüniň olaryň arasyna gaýdyp geljekdigi aýdylan. Ondan başgada “ Mukaddes Ruh size ähli zady öwreder, Meniň aýdan ähli zatlarymy ýadyňyza salar.” Bilşimiz ýaly, Isanyň ilkinji şägirtleri, Isanyň taglymatyny eşiden, Onuň durmuşyny gören, ol bilen gije gündiz ýöräp Ol barada şaýat bolanlardyr, bu sebäden Mukaddes Ruh gelip olaryň içinde ýaşap, olara Isa Mesih hakynda ähli zatlary ýadyna salyp öwretdi, bu sebäpden Isanyň şägirtleri, bilşimiz ýaly, durmuşlarynyň ahyryna çenli Isa Mesih hakynda wagyz etdiler, imanlylara öwüt ündew etdiler we Isa Mesihiň tagltymatyny düşündirdiler we bular bilen bir hatarda olar hakynda ýazgylar galdyryp Hoş Habaryň wagyz edilmegi ugrunda janlaryny hiç kime zyan salmazdan gurban etdiler.
Isleseň Paraklete hakynda gaty köp zat aytsa bolar, emma hazirlikçe bu hakynda şular.
Soňunda bolsa seniň oýlanyp görmegiň üçin: Isa Mesih hakynda Hoş Habary Onuň şägirtleriniň wagyz edişi ýaly edip Muhammet wagyz etdimi? Isanyň şägirtleriniň Isa Mesih hakynda halklara parahatçylyk bilen wagyz edip, Onuň adynyň hatyrasyna yzarlanyp, özleri bolsa hiç kime zyýan ýetirman, öldürilişleri ýaly, Muhammet we onuň yzyna eýerýanler, Isa Mesihiň adyny wagyz edip, şolar ýaly boldylarmy? Bu gün Islam Isa Mesih hakyndaky hakyky HOŞ HABARY wagyz edýärmi, ýada munuň deregine, Isanyň Hoş Habaryna garşy göreşýärmi?
Indi bolsa Injiliň orginal dili hakynda, Injiliň käbir bölekleri Arameý dilinde ýazylan bolsa, seniň mysal getiren bölegiň bolsa şol döwürdäki ysraýyllaryň ýaşan ýerlerinde esasy orun tutan dil bolan grek dilinde ýazylan. Isanyň Ýahýa atly resuly, ol kitaby grek dilinde ýazypdyr. Injiliň original iň gadymy golýazmalary, biziň bü günlerimize saklanyp galan, elbetde Kurandan tapawutly, Injil we beýleki Mukaddes Ýazgylar dünýäniň dürli dillerine terjime edilen, çünki bu HOŞ HABARYŇ maksadyna laýykdyr we wajypdyr. Injiliň tekstiniň dogruçyllygyna diýseň gaty uly taryhy ýüridiki faktlar bar. Munuň üstesinede, Injil üýtgedilipdir diýseň onda Hudaýa dil ýetirdigiň bolar, Hudaý Öz Sözüni hiç haçan hem üýtgedilmegine ýol bermez, ylaýtada HOŞ HABAR bolan INJILE şeýle bolmagyna ýol bermez. Hudaý elbetde her bir millediň bu hakynda eşitmegini isleýär we Öz Sözüni goramagy başarýandyr. Injil üýtgedilipdir diýýän taglymaty öňe sürüp, ondaky hakykatlara iman etmezligiňi bolsa Hudaýyň duşmany we ynsan janynyň dowzah odunda ýanmagyny isleýän şeýtan öňe sürendir we sürýändir. Çünki şeýtan Isa Mesihe garşy göreşijidir. Sebäbi şeýtan Isa Mesihiň Hudaýyň iberen ähli ynsanlary dowzah odundan halas etjek Halasgärdigini bilýändir we Hudaýyň Ony Gutulyş ýoly edendigini bilýändir, ol muňa garşy ozaldan bäri göreş alyp barýar we soňuna çenli göreş alyp barar, emma Isa Mesih ony eňendir we ahyrzamanda Ol gaýdyp gelip şeýtany we onuň yzyna eýerenleriň ählisini ebedilik ot kölünde ýakar!
Bu sebäpden, ol ýalan zatlara ynanyp günä galyp ýörmede, hakykaty biljek bolsaň Injili çyn ýüregiňde öwren we olarda ýazylanlaryň hemmesine, diňe käbir bölegine däl, ählisine iman et we baky ýaşaýşa eýe bol!


text:
5 sagat kanuny Bir pudakda kämilleşip, durmuşyň başga penjirelerini açyp bilmek we öz maksadyňyza ýetip , özüňizi bagtly duýmak üçin “ 5 sagat kanunyny” amal edip bilerisňiz.
“5 sagat kanuny” Benjamin Franklin tarapyndan orta goýulýar. Franklin 10 ýaşynda mekdebi taşlap kakasynyň ýanynda şägirt bolup işe başlaýar. Franklin işlemänini gowy görýädi we bir tarapdanam kitap okamaga aşykdy, özüniň içindäki okamak hyjuwyny asla basdyryp bilenokdy.
Şägirtlik bilen başlan kärine wagtyň geçmegi bilen döwlet işgäri, yazyjy, oýlap tapyjy bolup dowam etdi. Benjamin Franklin bu üstünliginiň syryny “5 sagat kanuny “ diýip belläp geçýär. Formulasy şeýle – günde bir sagady öwrenmäge aýyrmak , şeýlelik bilen hepdede 5 sagat öwrenmek bilen meşgul bolmak. Dünýäde özleriniň başarjaňlyklary bilen tanalýan Elon Musk, Oprah Winfrey, Bill Gates, Warren Buffet we Mark Zuckerburg hem özleri bilen geçirilen söhbetdeşiklerinde “5 sagat kanunyny” amal edýändiklerini belläp geçýäler.
Benjamin
Frankliniň amal eden ýörelgesi şu şekildedi:
Okamak we ýazmak üçin ir turmak
Özüňi kämilleşdiriji maksatlar edinmek/maksat goýmak
Özüň ýaly pikirdeş adamlar bilen jemleşmek/ pikir alyşmak
Pikirleriňi amal etmek
Ertir we agşam netijelerini gözden geçirmek
5 sagat kanuny 3
ädimden ybarat
Okamak
Pikirlenmek
Amal etmek/
ýerine ýetirmek
Okamak bilen başlaň!
Frankline görä 5 sagat kanunynyň esaslandyryjysy OKAMAK bolup durýar. Bu özümize wagt tapyp, bir zatlar öwrenmekdir. Muny elbetde diňe okamak bilen endik edinip bileris. Häzirki döwürde okamagyň birnäçe ýoly bolsada KITAP okamak üçin iň modadan galmaýan ýollaryň biridir.
UNUTMAŇ! Bill Gates öz üstünligini ýylda 50 kitap okap ýetendigini aýtýar.
Mark Zuckerburg bolsa 2 hepdede 1 kitap okaýandygyny
aýtýar. Onda näme geliň bizem kitap okamaga başlalyň!
Pikirlenmek sizi güýçlendirjekdir!
Wagt geçdikçe has köpräk öwrenjek bolup dyrjaşyň. Öwrenen zatlaryňyz belli bir ýere gelensoň bu size azlyk etjekdir. Öwrenen zatlaryňyzyň siz üçin bir zat aňlatmasy we öwrenen temalaryňyza ýa-da başyňyzdan geçenlere uly bir perspektiw bilen seredip bilmek üçin öwrenen zatlaryňyzyň üstünde pikirleniň! Gerek bolsa öwrenen okan zatlaryňyzy birine gürrüň beriň ýa-da gündelik tutyp , bir kagyza ýazmak siziň beýniňiziň mydama aktiw bolmasyna we täze pikirleriň döremegine kömek etjekdir.
Amal ediň!
Ýylman, bes etmän bellän maksatlarymyza ýetmek üçin iň soňky ädim hem AMAL ETMEKDIR. Unutmaň Edison hem çyrany(lampany) 999 gezek deňäp tapýar. Deňän ýoluňyzyň şowsuz çykmagy bolsa – bu ýoluňyzyň ýalňyşdygyny size öwredýändir.
Salam. Men Güljan. Kitap okamanyny, makala yazamanyny we gezelenç etmänini gowy göryän. Eger-de siziňem yazan makalalaryňyz bar bolsa biz bilen paýlaşyp bilersiňiz. Habarlaşmak üçin: hakidesign.tm@gmail.com


text:
Samsung j1satlyk
Ady samsung j1 yyl 2016 renki gold yat 8gb android 5.1.1 orginal vietnam baha koneden 7500 boljak yeri 7mln yer Balkan gyzylarbat habarlasmak ucin 863025172Görmek Telefonlar goşulan wagty 3 aý öň Gören adam sany 75x
Redmi 4x 2017
Tazeje iki ay boldy alanyma hemme zady isleya cyzyk yok degim yokGörmek Telefonlar goşulan wagty 9 aý öň Gören adam sany 196x
Redmi 4x
Redmi 4x tazeje cyzym degim yok Atpecatka bar Pamet 16gb Kamera 13mbp Pult bolya Abmen a3 a5Görmek Telefonlar goşulan wagty 9 aý öň Gören adam sany 169x
A3 2016
Yagdayy gaty gowy gul yaly islapdur Abmen:bolyar planset bmw tigir bolsa has gwoyGörmek Telefonlar goşulan wagty 1 ýyl öň Gören adam sany 205x
- 1


text:
Orsýetiň Ýokary sudy oppozisiýa lideri Alekseý Nawalnynyň 2018-nji ýylyň prezident saýlawlaryna gatnaşmagyna girizilen gadaganlygyň üstünden eden şikaýatyny ret etdi we öňki kararyny tassyklady.
Sud 6-njy ýanwarda 30-njy dekabrda, Orsýetiň Merkezi saýlaw komissiýasynyň bäş gün öň gelen kararyny tassyklap çykaran kararyny öz güýjünde galdyrdy we korrupsiýa garşy göreşijiniň şikaýatynyň kanagatlandyrylman galdyrylandygyny aýtdy.
Sud Merkezi saýlaw komissiýasynyň karary kanunçylyga doly gabat gelýär diýdi.
Nawalnynyň aklawçysy syýasatçynyň Ýokary suduň Prezidiumyna şikaýat etjekdigini, şeýle-de bu işi, eger gerek bolsa, Konstitusiýa suduna hem çykarjakdygyny aýtdy.
Mundan öň Nawalnynyň aklawçylary onuň bu işi ýewropanyň Adam hukuklary suduna çykarjakdygyny aýdypdylar.
Nawalnyý saýlawlarda bäsleşige gatnaşmakdan galplykda aýyplanyp, günäli tapylandygy üçin çetleşdirildi, emma bu çäre syýasy ar alyş hökmünde görüldi.
Dalaşgärlikden çetleşdirileninden soň, Nawalnyý öz goldawçylaryny 18-nji martdaky prezident saýlawlaryny boýkot etmäge çagyrdy.


text:
Türkmenistanyň Ministrler Kabinetiniň mejlisinde döwlet durmuşynyň möhüm meseleleri ara alnyp maslahatlaşyldy
Hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwlet durmuşynyň möhüm meseleleri ara alnyp maslahatlaşyldy we resminamalaryň birnäçesiniň taslamalaryna garaldy. Mejlise harby we hukuk goraýjy edaralaryň, käbir ministrlikleriň we pudak edaralarynyň ýolbaşçylary, welaýatlaryň käbiriniň we Aşgabat şäheriniň häkimleri gatnaşdylar.
Döwlet Baştutanymyz mejlisiň gün tertibine geçip, ilki bilen Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer “Bitarap Türkmenistanyň daşary syýasat ugrunyň 2017-2023-nji ýyllar üçin konsepsiýasyny” durmuşa geçirmek babatda Daşary işler ministrliginiň alyp barýan işleri hem-de 29-31-nji martda Belarus Respublikasynyň Prezidentiniň ýurdumyza boljak resmi saparyna görülýän taýýarlyk barada hasabat berdi.
Şunuň bilen baglylykda, ikitaraplaýyn hem-de köptaraplaýyn esasda, abraýly halkara guramalaryň çäklerinde işjeň ösdürilýän türkmen-belarus gatnaşyklarynyň ýokary derejesi bellenildi. Yzygiderli amala aşyrylýan özara saparlar hem-de ýokary derejedäki duşuşyklar şol gatnaşyklaryň ösdürilmegine ýardam edýär.
Hormatly Prezidentimiz Gurbanguly Berdimuhamedow soňky ýyllarda türkmen-belarus gatnaşyklarynyň ep-esli işjeňleşdirilendigini we täze many-mazmun bilen baýlaşdyrylandygyny kanagatlanma bilen belläp, ähli ugurlar boýunça netijeli gatnaşyklary mundan beýläk-de ösdürmek üçin uly kuwwatyň bardygyny aýtdy.
Milli Liderimiz Belarus Respublikasynyň Prezidentiniň ýurdumyza boljak resmi saparynyň özara bähbitlere laýyk gelýän köpugurly hyzmatdaşlyga täze itergi berjekdigini belledi.
Hasabatyň dowamynda Ministrler Kabinetiniň Başlygynyň orunbasary, daşary işler ministri «Aziada-2017: Parahatçylygyň we ösüşiň ugrunda halkara sport hyzmatdaşlygy» atly halkara sport kongresine görülýän taýýarlyk barada hem hasabat berdi.
Köpçülikleýin bedenterbiýe-sagaldyş hereketini we ýokary netijeler sportuny ösdürmek, bu ulgamda hyzmatdaşlygy işjeňleşdirmek, jemgyýetimizde sagdyn durmuş ýörelgelerini berkarar etmek hormatly Prezidentimiz Gurbanguly Berdimuhamedowyň başlangyjy boýunça yzygiderli durmuşa geçirilýän döwlet syýasatynyň ileri tutulýan ugurlarynyň hatarynda durýar.
Häzirki wagtda ýurdumyz iri ýaryşlaryň yzygiderli geçirilýän ýeri bolmak bilen, halkara sport hereketiniň merkezleriniň birine öwrülýär. Munuň özi milli Liderimiziň bu ugurda alyp barýan giň möçberli işiniň giňden ykrar edilýändiginiň aýdyň subutnamasydyr.
Häzirki döwürde Türkmenistanda Ýapyk binalarda we söweş sungaty boýunça V Aziýa oýunlaryna toplumlaýyn taýýarlyk görmek işleri alnyp barylýar. Dünýä bileleşigini we sport jemgyýetçiligini bu ulgamda amala aşyrylýan işler bilen tanyşdyrmak hem-de özara peýdaly tejribe alyşmak maksady bilen, 7-nji aprelde “Awaza” milli syýahatçylyk zolagynda ýokarlda agzalan kongresi geçirmek meýilleşdirilýär. Bu foruma Aziýanyň Olimpiýa Geňeşiniň, Halkara sport federasiýalarynyň, iri halkara guramalaryň, dürli ýurtlaryň Milli Olimpiýa komitetleriniň ýolbaşçylarynyň hem-de wekilleriniň gatnaşmagyna garaşylýar.
Şunuň bilen birlikde, daşary ýurtly myhmanlarymyz üçin Aziada – 2017, paýtagtymyzdaky Olimpiýa şäherjigi bilen tanyşdyryş çärelerini guramak göz öňünde tutulýar.
Döwlet Baştutanymyz hasabaty diňläp, Türkmenistanyň Ýapyk binalarda we söweş sungaty boýunça V Aziýa oýunlary ýaly ägirt uly sport çäresini ilkinji gezek geçirjekdigini belledi. Şoňa görä-de, Aziada-2017-ni ýokary derejede guramak we geçirmek boýunça ähli tagallalary etmek zerurdyr.
Ýurdumyz bedenterbiýäni we sporty höweslendirmek hem-de ösdürmek bilen birlikde, bu ulgamda netijeli hyzmatdaşlygy pugtalandyrmaga uly ähmiýet berýär. Munuň özi dünýäde ählumumy parahatçylygy üpjün etmegiň we ynsanperwerlik gymmatlyklaryny berkarar etmegiň möhüm şerti bolup durýar. Hormatly Prezidentimiz Gurbanguly Berdimuhamedow bular barada aýtmak bilen, Bitarap Türkmenistanyň abraýly halkara düzümleri, şol sanda Aziýanyň Olimpiýa Geňeşi bilen netijeli gatnaşyklary has-da işjeňleşdirmäge çalyşýandygyny nygtady.
Döwlet Baştutanymyz bu baradaky gürrüňi dowam edip, Ýapyk binalarda we söweş sungaty boýunça V Aziýa oýunlaryna hem-de onuň bilen bagly çäreleriň ählisine taýýarlyk görmegiň barşyna berk gözegçiligi amala aşyrmagyň wajypdygyny belledi. Milli Liderimiz öňümizdäki Halkara sport kongresine ünsi çekip, onuň ýokary guramaçylyk derejesini üpjün etmegi tabşyrdy. Bu halkara ähmiýetli sport kongresi oňa gatnaşyjylara ýurdumyz we onuň sport ulgamynda gazanaýan üstünlikleri bilen has ýakyndan tanyşmaga we daşary ýurtly hyzmatdaşlar bilen uzakmöhletli gatnaşyklary pugtalandyrmaga ýardam eder.
Soňra Ministrler Kabinetiniň Başlygynyň orunbasary B.Hojamämmedow bank edaralarynyň işini kämilleşdirmegiň çäklerinde görülýän toplumlaýyn çäreler barada hasabat berdi. Wise-premýeriň habar berşi ýaly, Türkmenistanyň Prezidentiniň 2013-nji ýylyň 3-nji oktýabrynda gol çeken Kararyna laýyklykda, ähli ministrlikler, pudak edaralary, ýerine ýetiriji ýerli häkimiýet edaralary we olaryň tabynlygyndaky edara-kärhanalar tarapyndan 2016-njy ýylyň 1-nji ýanwaryndan işgärleriň zähmet haklaryny we beýleki tölegleri bank kartlarynyň üsti bilen bermek ýola goýuldy. Şunuň bilen baglylykda, hasaplaşyklaryň nagt däl görnüşlerini ösdürmek, banklaryň ilata hödürleýän hyzmatlaryny artdyrmak maksadynda geçirilýän işler barada habar berildi.
Döwlet Baştutanymyz hasabaty diňläp, ýurdumyzda bank işleriniň we tehnologiýalaryň tapgyrlaýyn döwrebaplaşdyrylmagynyň, pul geçirmek işlerini çaltlandyrmaga hem-de nagt däl hasaplaşyklaryň ygtybarlylygyny artdyrmaga getirjekdigini belledi. Umuman, bu ugurda görülýän anyk ädimler milli bank ulgamynyň maglumatlar ösüşine laýyk gelmegine mümkinçilik berer, bazar gatnaşyklaryna yzygiderli geçilmegini üpjün eder hem-de ýurdumyzyň gülläp ösmegine we türkmen halkynyň durmuş derejesiniň ýokarlanmagyna ýardam eder diýip, hormatly Prezidentimiz Gurbanguly Berdimuhamedow belledi.
Milli Liderimiz bu ugurda geçirilmeli işleriň esasy ugurlaryna ünsi çekip, wise-premýere bu meseläni düýpli seljermegi hem-de teklipleri taýýarlamagy tabşyrdy. Şeýle hem döwlet Baştutanymyz hökümetiň mejlisine çagyrylan maliýe ministri M.Muhammedowa hem-de Merkezi bankyň başlygy M.Annadurdyýewe işleri mundan beýläk-de kämilleşdirmek maksady bilen anyk görkezmeleri berdi.
Soňra Ministrler Kabinetiniň Başlygynyň orunbasary Ý.Kakaýew döwlet Baştutanymyzyň nebitgaz pudagynda dünýä tejribesini nazara alyp, onuň işini kämillşdirmäge degişli ozal beren tabşyryklarynyň ýerine ýetirilişi barada hasabat berdi. Nebitiň we gazyň gazlyp alnyşyny artdyrmak, energiýa serişdelerini dünýä bazarlaryna çykarmagyň ugurlaryny giňeltmek, “Türkmengaz” we “Türkmennebit” döwlet konsernleriniň işlerini has netijeli guramak, uglewodorod serişdeleriniň düýpli gaýtadan işlenilişini üpjün etmek maksady bilen görülýän çäreler barada hasabatda aýdyldy.
Hormatly Prezidentimiz Gurbanguly Berdimuhamedow hasabaty diňläp, nebitgaz toplumynda amala aşyrylýan özgertmeleriň depgininiň pesdigine hem-de milli ykdysadyýetimizi ösdürmek üçin möhüm bolan bu strategiki ulgamyň kärhanalarynda gurluşyk işleriniň bellenen möhletlerden gijikdirilýändigine nägilelik bildirdi.
Döwlet Baştutanymyz wise-premýerler Ý.Kakaýewden we B.Hojamämmedowdan nebitgaz toplumynda alnyp barylýan işleri seljermegi hem-de bu pudaklaryň işini gowulandyrmak boýunça anyk teklipleri bermegi hem-de Daşoguz welaýatynda göz öňünde tutulan taslamalaryň durmuşa geçirilişini tizleşdirmegi talap etdi. Döwlet Baştutanymyzyň nygtaýşy ýaly, pudagyň ýolbaşçylary öz işleri üçin jogapkärçilik çekmelidir, birinji çärýegiň netijeleri boýunça degişli netije çykarylar.
Ministrler Kabinetiniň Başlygynyň orunbasary D.Amangeldiýew Aşgabat şäherini abadanlaşdyrmak boýunça alnyp barylýan işler barada hasabat berdi.
Şunuň bilen baglylykda, Berkarar döwletimiziň bagtyýarlyk döwründe Garaşsyz hem Bitarap Türkmenistanyň paýtagtynda şäheriň binagärlik-şähergurluşyk keşbini mundan beýläk-de gowulandyrmak, paýtagtymyzyň ähli etraplarynda jaýlaryň daşky görnüşini bildirilýän talaplara laýyk getirmek, ýollaryň durkuny täzelemek, seýilgähleri we seýilbaglary abadanlaşdyrmak boýunça giň möçberli işleriň alnyp barylýandygy bellenildi.
Döwlet Baştutanymyzyň ozal beren tabşyryklaryna laýyklykda, ýaşaýyş toplumlarynyň çäklerinde abadanlaşdyryş işleri alnyp barylýar. Häzirki wagta çenli jemi 110-dan gowrak çagalar meýdançalary gurnalyp, doly taýýar edildi.
Aşgabadyň ýol-ulag düzümini kämilleşdirmek, hususan-da, awtomobil ýollarynyň durkuny täzelemek hem-de yşyklandyryş sütünlerini ornaşdyrmak işlerine aýratyn üns berilýär. Mundan başga-da, şäheriň ýaşaýyş jaý toplumlarynda köp gatly awtoduralgalaryň 19-synyň gurluşygy meýilleşdirilip, häzirki wagtda olaryň 15-si gurlup ulanylmaga berildi we 4-siniň gurluşyk işleri tamamlaýjy tapgyrda dowam etdirilýär. Şeýle hem açyk görnüşli awtoduralgalaryň 66-sy gurlup ulanylmaga berildi.
Hormatly Prezidentimiz Gurbanguly Berdimuhamedow wise-premýere ähli ugurlarda alnyp barylýan işleriň, şol sanda ýaşaýyş jaý toplumlaryny we olara ýanaşyk ýerlerini abadanlaşdyrmak, jemagat gulluklarynyň işini kämilleşdirmek hem-de paýtagtymyzy bagy-bossanlyga öwürmek babatda geçirilýän işleriň depgininiň güýçlendirilmegini üpjün etmegi tabşyrdy.
Döwlet Baştutanymyz ýol-ulag düzümini döwrebaplaşdyrmagyň wajypdygyny aýdyp, “Türkmenawtoýollary” döwlet konserniniň başlygy A.Öwezowa öňde goýlan wezipeleriň ählisini bellenen möhletlerde ýerine ýetirmek üçin zerur çäreleri görmegi tabşyrdy.
Giň möçberli şähergurluşyk maksatnamasyny durmuşa geçirmäge, hususan-da, ýurdumyzyň baş şäheriniň gaýtalanmajak keşbini döretmäge aýratyn üns berilmelidir. Şunuň bilen baglylykda, döwlet Baştutanymyz Aşgabadyň ähli görkezijiler babatda paýtagtyň derejesine doly kybap gelmelidigini aýdyp, wise-premýere hem-de mejlise çagyrylan Aşgabat şäheriniň häkimi Ş.Durdylyýewe şäheri mundan beýläk-de abadanlaşdyrmak meselelerini berk gözegçilikde saklamak barada anyk görkezmeleri berdi.
Soňra Ministrler Kabinetiniň Başlygynyň orunbasary B.Annameredow döwlet Baştutanymyzyň ozal beren tabşyryklarynyň ýerine ýetirilişi, şol sanda “Awaza” milli syýahatçylyk zolagynda ulag we logistika boýunça halkara maslahatyny geçirmäge taýýarlyk görlüşi barada hasabat berdi.
Hasabatyň çäklerinde wise-premýer halkara maslahatynyň maksadynyň ýurdumyzda ulag ulgamynyň ösüşi bilen dünýä jemgyýetçiligini tanyşdyrmakdan, daşary ýurtly hyzmatdaşlar bilen özara hereketleri has-da ösdürmekden, ylmyň gazananlaryny we innowasion tilsimatlary önümçilige giňden ornaşdyrmakdan, bu pudaga maýa goýumlaryny çekmekden ybaratdygyny habar berdi.
Hormatly Prezidentimiz Gurbanguly Berdimuhamedow wise-premýere ýüzlenip, ýerli howa menzilleriniň ulgamyny ösdürmek barada tabşyryk berendigini nygtady. Döwlet Baştutanymyz ýurdumyzyň ilatynyň, ministrlikleriň hem-de pudak edaralarynyň howa gatnawlarynda bolan isleglerini kanagatlandyrmak meseleleri babatda B.Annameredowyň hem-de “Türkmenhowaýollary” gullugynyň ýolbaşçysy D.Saburowyň adyna nägilelik bildirip, bu ugurdaky işleriň haýal alnyp barylýandygyny belledi.
Lebap welaýatynyň günortasynda senagat ýokary depginler bilen ösdürilýär. Köprüler, demir ýollary, iri kärhanalar, şäherçeler gurulýar diýip, milli Liderimiz aýtdy. Ýöne, bu ýere barmak üçin ýarym günüňi ýitirmeli bolýar. Balkan welaýatynyň Garabogaz şäherinde hem ýagdaýyň şunuň ýalydygy bellenildi. Şunuň bilen baglylykda, hormatly Prezidentimiz bu ýerlerde täze howa menzillerini gurmagyň wajypdygyna ünsi çekip, olaryň gurluşygy tamamlanýança, belki, ýolagçylary gatnadýan we ýükleri daşaýan dikuçarlaryň gatnawynyň ýola goýulmagynyň maksadalaýyk boljakdygyny nygtady.
Demir ýol ulaglary ministri D.Bäşimowa hem gatnawlaryň bökdençsizliginiň üpjün edilişini pugtalandyrmaga hem-de ýolagçylary gatnatmak we ýükleri daşamak boýunça hyzmatlaryň hilini ýokarlandyrmaga degişli tabşyryklar berildi.
Ministrler Kabinetiniň Başlygynyň orunbasary B.Atdaýew Gazagystan Respublikasynyň Astana şäherinde geçiriljek «EKSPO-2017» halkara ýöriteleşdirilen sergisinde Türkmenistanyň bölümini guramak bilen bagly alnyp barylýan işler barada hasabat berdi.
Türkmenistanyň sergi bölümini ýaýbaňlandyrmak teklip edilýär. Onda ýurdumyzyň ýeten sepgitleri, ykdysady pudaklaryň gazanýan üstünlikleri, tebigy baýlyklar, daşky gurşawy goramak boýunça, ekologiýa ulgamynda alnyp barylýan işler görkeziler. Türkmenistanyň energetika serişdeleriniň rejeli peýdalanylmagy babatynda halkara derejesinde amala aşyrylýan taslamalara goşýan goşandy baradaky maglumatlara aýratyn üns berler. Serginiň çäklerinde şeýle hem Aşgabatda öňde boljak Ýapyk binalarda we söweş sungaty boýunça V Aziýa oýunlary giňden beýan ediler.
Şeýle-de wise-premýer ýurdumyzda netbuklaryň öndürilişini ýola goýmak boýunça alnyp barylýan işler barada hasabat berdi.
Hormatly Prezidentimiz Gurbanguly Berdimuhamedow ýurdumyzyň önüm öndürijileriniň halkara sergilerine we işewürler maslahatlaryna gatnaşmagynyň möhümdigini nygtady, munuň özi ýurdumyzyň ägirt uly eksport we maýa goýum kuwwatyny durmuşa geçirmek, Türkmenistanda öndürilýän önümleri dünýä bazarlarynda üstünlikli ýerlemek üçin täze mümkinçilikleri açýar. Milli Liderimiz bu ugurda toplanylan oňyn tejribäni hem-de onuň yzygiderli baýlaşdyrylmagynyň zerurdygyny belläp, “EKSPO-2017” Bütindünýä sergisinde Türkmenistanyň bölümini gurnamak baradaky teklibi makullap, onuň bezeg-taslamasyny oýlanyşykly işlemegi tabşyrdy.
Hormatly Prezidentimiz mejlise çagyrylan söwda we daşary ykdysady aragatnaşyklar ministri D.Orazmyradowa haryt dolanyşygynyň möçberlerini artdyrmak, daşary ýurtlardan getirilýän harytlaryň ornuny tutýan önümleri öndürmek baradaky döwlet maksatnamasynyň çäklerinde halkyň ulanýan harytlaryny, şeýle hem netbuklaryň öndürilişini ýol goýmak meselesini hemmetaraplaýyn seljermek barada degişli görkezmeleri berdi.
Soňra Ministrler Kabinetiniň Başlygynyň orunbasary B.Ereşow gözegçilik edýän ulgamynda işleriň ýagdaýy barada hasabat berip, döwlet Baştutanymyz tarapyndan ýurdumyzy senagatlaşdyrmagyň toplumlaýyn wezipelerini çözmek boýunça berlen tabşyryklaryň ýerine ýetirilişi barada habar berdi. Şol wezipeler ýokary tehnologik önümçilik düzümleriň kemala getirilmegini, gaýtadan işleýän senagaty ösüşiň çig mala degişli bolmadyk ýoluna geçirilmegini, baý tebigy serişdeleriň esasynda ýurdumyzda bäsdeşlige ukyply harytlaryň çykarylyşynyň möçberiniň artdyrylmagyny göz öňünde tutýar.
Hormatly Prezidentimiz Gurbanguly Berdimuhamedow ýurdumyzy senagat taýdan ösen döwlete öwürmek boýunça toplumyň öňünde goýlan wezipeleriň ýerine ýetirilişiniň barşyny seljerip, diwersifikasiýalaşdyrmak we gaýtadan işleýän pudaklaryň önümçilik binýadyny giňeltmek boýunça işleriň depginleriniň pesdigi sebäpli, wise-premýerler B.Ereşowa hem-de B.Hojamämmedowa nägilelik bildirdi.
Ýurdumyzda tebigy baýlyklar, maliýe we zähmet serişdeleri köp. Şoňa görä-de, häzir her welaýatda bolmanda iki sany iri zawody ýa-da fabrigi gurmaly. Her ýylda täze zawod-fabrikleriň gurluşygyna başlamaly. Sebäbi ýurdumyzyň ilaty artyp barýar. Ýaşlar ýetişip gelýär. Şol sebäpli hem, bize häziriň özünde täze iş orunlaryny döretmek zerur bolup durýar diýip, milli Liderimiz nygtady. Hormatly Prezidentimiz ýurdumyzyň ykdysady kuwwatyny pugtalandyrmak maksady bilen, daşary ýurt firmalary bilen has ysnyşykly işlemegiň, maýa goýumlaryny çekip, täze desgalaryň gurluşygyna başlamagyň möhümdigini aýdyp, bu ugurda has anyk çäreleri görmegi talap etdi.
Döwlet Baştutanymyz himiýa senagatyny ösdürmek boýunça wezipeleriň uludygyny belläp, bu ugurda ýerli çig mallardan has giňden peýdalanmagyň zerurdygyny nygtady. Hormatly Prezidentimiz onuň düşewüntliligini hem-de tebigy baýlyklary gaýtadan işlemegiň häzirki zaman tehnologiýalaryna esaslanan eksport kuwwatyny ýokarlandyrmak ýaly ugurlara ünsi çekip, “Türkmenhimiýa” döwlet konserniniň başlygy M.Aýdogdyýewe pudagy diwersifikasiýalaşdyrmakda hem-de milli ykdysadyýetimizi pugtalandyrmakda uly ähmiýete eýe bolan taslamalary öz wagtynda we ýokary hilli ýerine ýetirmek bilen baglanyşykly meseleleri hemişe gözegçilikde saklamagy tabşyrdy.
Ministrler Kabinetiniň Başlygynyň orunbasary S.Toýlyýew gözegçilik edýän bilim, ylym, saglygy goraýyş we sport ulgamlarynda alnyp barylýan işler barada hasabat berip, döwlet Baştutanymyzyň garamagyna «Türkmenistanyň at gazanan tälimçisi» we «Türkmenistanyň at gazanan sport ussady» diýen hormatly atlaryň nyşanlaryny taýýarlamak boýunça teklipleri hödürledi.
Şeýle hem wise-premýer "Awaza" milli syýahatçylyk zolagynda gurlup ulanmaga berilýän köpugurly sport toplumynyň açylyş dabarasyna, onda guraljak köpçülikleýin sport çärelerine, şeýle hem toplumyň netijeli ulanylmagy bilen baglanyşykly işleriň maksatnamasyna görülýän taýýarlyk barada hasabat berdi. Bellenilişi ýaly, bu toplumda
Aziada-2017-ä taýýarlygyň çäklerinde meýilleşdirilýän çäreler, türgenleşikler geçiriler.
Hormatly Prezidentimiz hasabaty diňläp, hödürlenen nyşanlara birnäçe belliklerini aýdyp, degişli düzedişleri girizdi. Milli Liderimiz zehinli türgenleri dünýä derejesinde taýýarlamak, olaryň ussatlygyny artdyrmak üçin ähli şertleri döretmegiň möhümdigini aýdyp, sport düzümini ösdürmegiň hem, türgenleri höweslendirmegiň hem hut şol maksada gönükdirilendigini belledi.
Milli Liderimiz ýurdumyzyň ähli künjeklerinde we paýtagtymyzda bolşy ýaly, "Awaza" milli syýahatçylyk zolagynda gurulýan sport toplumlarynyň ýurdumyzda ýokary netijeli sporty ösdürmekde möhüm orun eýelemelidigini aýratyn belledi. Hazaryň kenarynda bina edilen döwrebap sport toplumynyň guramaçylyk meselelerine, ony netijeli ulanmagyň aýratynlyklaryna ünsi çekip, hormatly Prezidentimiz täze binada alnyp barylýan işleriň türkmen türgenleriniň döwrebap taýýarlygynyň üpjün edilmegine gönükdirilmelidigini aýtdy we bu babatda wise-premýere birnäçe tabşyryklary berdi.
Döwlet Baştutanymyz Aziada-2017-ä taýýarlyk görmegiň jemleýji tapgyry bilen bagly meselelere ünsi çekip, wise-premýer S.Toýlyýewe, V Aziýa oýunlaryna taýýarlyk görmek baradaky Ýerine ýetiriji komitetiň başlygy D.Gulgeldiýewe, Sport baradaky döwlet komitetiniň başlygy T.Kömekowa hem-de Döwlet çeperçilik akademiýasynyň rektory A.Nuwwaýewe birnäçe anyk tabşyryklary berdi.
Ministrler Kabinetiniň Başlygynyň orunbasary A.Garajaýew Bütindünýä saglyk güni mynasybetli 7-nji aprelde «Awaza» milli syýahatçylyk zolagynda geçiriljek çäreleriň çäklerinde göz öňünde tutulýan medeni çäreleri geçirmäge görülýän taýýarlyk barada hasabat berdi.
Şunuň bilen baglylykda, wise-premýer deňziň kenaryndaky interaktiw suw çüwdürimli seýilgähdäki uly sahnada sungat ussatlarynyň baýramçylyk konsertiniň geçiriljekdigini aýtdy.
Hormatly Prezidentimiz Gurbanguly Berdimuhamedow hasabaty diňläp, ilatyň arasynda sagdyn durmuş ýörelgesini mundan beýläk-de giňden wagyz etmek, aýratyn hem ýaşlary bedenterbiýe we sport bilen meşgullanmaga giňden çekmek üçin ähli mümkinçiliklerden peýdalanmagyň wajypdygyna ünsi çekdi. Döwlet Baştutanymyz ýurdumyzda geçirilýän halkara forumlary we beýleki çäreleri guramaga täzeçil hem-de döredijilikli çemeleşmegiň ähmiýetini nygtap, Bütindünýä saglyk güni mynasybetli geçiriljek dabaralaryň ýokary guramaçylyk derejesini üpjün etmegiň wajypdygyny belledi we bu babatda wise-premýere hem-de hökümetiň mejlisine çagyrylan medeniýet ministri G.Orazmuhammedowa we Telewideniýe, radiogepleşikler we kinematografiýa baradaky döwlet komitetiniň başlygy N.Garlyýewe degişli tabşyryklary berdi.
Hormatly Prezidentimiz Gurbanguly Berdimuhamedow gadymy döwürlerden biziň günlerimize ýetip gelen medeni mirasyny hemmetaraplaýyn öwrenmek, milli taryhy-medeni mirasymyzy, ata-babalarymyzdan miras galan däp-dessurlarymyzy dünýä ýaýmak, ýurdumyzyň üstünliklerini giňden beýan etmek boýunça işleri çaltlandyrmagyň möhümdigine ünsi jemledi.
Döredijilik işgärleri türkmen medeniýetiniň özboluşlylygyny saklamak bilen, döwrüň ruhuna laýyk gelýän eserleri döretmelidir diýip, milli Liderimiz wise-premýer A.Garajaýewe hem-de degişli düzümleriň ýolbaşçylaryna bu babatda anyk tabşyryklary berdi.
Milli Liderimiz Ýapyk binalarda we söweş sungaty boýunça V Aziýa oýunlarynyň senasyny taýýarlamak boýunça döredijilik işgärleriniň arasynda degişli bäsleşigi yglan etmek, onuň netijeleri boýunça seçilip alnan eserleri hödürlemek babatda wise-premýere anyk tabşyryklary berdi. Döwlet Baştutanymyzyň belleýşi ýaly, aprel aýynda “Awaza” milli syýahatçylyk zolagynda geçiriljek köpçülikleýin medeni çärelerde Aziadanyň senasynyň görnüşleriniň ýerine ýetirilip başlanmagy maksadalaýyk bolar.
Ministrler Kabinetiniň Başlygynyň orunbasary R.Bazarow möwsümleýin oba hojalyk işleriniň alnyp barlyşy, oba hojalygynda önümçilik gatnaşyklaryny has-da kämilleşdirmek hem-de pudagyň işiniň netijeliligini ýokarlandyrmak, ýer-suw serişdelerini netijeli peýdalanmak hem-de ylmyň öňdebaryjy tejribelerini ulanmak arkaly ekinleriň hasyllylygyny ýokarlandyrmak boýunça geçirilýän işler barada hasabat berdi.
Döwlet Baştutanymyzyň garamagyna «Suw damjasy – altyn dänesi» baýramynyň hormatyna geçiriljek çäreleriň meýilnamasy hödürlenildi. Dabaralaryň çäklerinde paýtagtymyzda ylmy-amaly maslahat geçiriler. Esasy çäreleri Garagum derýanyň kenarynda geçirmek meýilleşdirilýär. Ýurdumyzda giňden bellenilýän Türkmen bedewiniň baýramyna görülýän taýýarlyk barada hem habar berildi.
Döwlet Baştutanymyzyň garamagyna geljek ýyl Daşoguz we Lebap welaýatlarynda jemi 18 müň 300 gektar meýdanda şaly ekip, 81 müň 600 tonna şaly hasylyny öndürmek hakyndaky kararyň taslamasy hödürlenildi.
Hormatly Prezidentimiz Gurbanguly Berdimuhamedow hasabaty diňläp, wise-premýerden oba hojalygynda özgertmeleriň geçirilmegini çaltlandyrmagy talap etdi hem-de bu ugurda geçirilen işler barada Ministrler Kabinetiniň her gezekki mejlisinde hasabat bermegi tabşyrdy.
Hormatly Prezidentimiz Gurbanguly Berdimuhamedow «Türkmenistanda 2017-nji ýylda şaly öndürmek hakyndaky» karara gol çekip, welaýatlarda bu ekini ösdürip ýetişdirmek bilen bagly anyk görkezmeleri berdi.
Döwlet Baştutanymyz her ýylyň aprel aýynyň birinji ýekşenbesinde bellenilýän «Suw damjasy – altyn dänesi» baýramynyň ähmiýetini aýratyn belledi. Milli Liderimiz bu baýramçylygyň türkmen halkynyň köpmüňýyllyk taryhynyň dowamynda bereketli suw damjasyna aýawly garap gelen gadymy däplerini özünde jemleýändigini belledi.
Hormatly Prezidentimiz häzir ýurdumyzda ahalteke bedewleriniň şan-şöhratyny artdyrmaga hem-de pudagy has-da ösdürmäge gönükdirilen giň gerimli işleriň alnyp barylýandygyny belläp, wise-premýere hem-de “Türkmen atlary” döwlet birleşiginiň baş direktory Ý.Annaýewe Türkmen bedewiniň baýramyna taýýarlyk görmek babatda anyk görkezmeleri berdi.
Türkmenistanyň Mejlisiniň Başlygy A.Nurberdiýewa ýurdumyzda amala aşyrylýan durmuş-ykdysady we demokratik özgertmeleri kanunçylyk taýdan üpjün etmek boýunça milli parlamentiň alyp barýan işi barada habar berdi. Şunuň bilen baglylykda, Mejlisiň 20-nji martda geçirilen nobatdaky maslahatynyň barşynda Adalatçynyň saýlawlarynyň ähmiýeti bellenildi. Adalatçynyň işi adamyň we raýatyň hukuklaryny hem-de azatlyklaryny goramaga gönükdirilendir.
Milli Liderimiz Gurbanguly Berdimuhamedow habary diňläp we Mejlisiň kanun çykaryjylyk işiniň durmuş ugurly döwlet syýasatynyň üstünlikli durmuşa geçirilmeginiň netijeli guraly bolup durýandygyny belläp, milli parlamentiň raýat edaralaryny pugtalandyrmak we jemgyýetde demokratik ýörelgeleri berkarar etmek boýunça alyp barýan işini işjeňleşdirmegiň wajypdygyna ünsi çekdi.
Döwlet Baştutanymyz Türkmenistanyň dünýäniň syýasy, ykdysady, medeni-ynsanperwer we hukuk giňişligine işjeň goşulyşýandygyny aýdyp, demokratik edaralary ösdürmek, hakyky halk häkimiýetiniň esaslaryny pugtalandyrmak we şunuň bilen baglylykda, milli kanunçylygy kämilleşdirmek, ony umumy ykrar eldilen halkara kadalaryna laýyk getirmek meselelerine uly üns berýändigini belledi.
Ahal welaýatynyň häkimi E.Orazgeldiýew welaýatyň ekin meýdanlarynda möwsümleýin oba hojalyk işleriniň alnyp barlyşy barada hasabat berdi.
Hormatly Prezidentimiz agrotehniki kadalaryň berjaý edilişiniň hem-de gurulýan desgalardaky gurluşyk işleriniň barşyny we hilini gözegçilikde saklamagyň zerurdygyny aýdyp, bu babatda häkime anyk görkezmeleri berdi.
Soňra Lebap welaýatynyň häkimi Ç.Çarlyýew welaýatyň ekerançylyk meýdanlarynda möwsümleýin işler hem-de senagat we durmuş-medeni ähmiýetli gurulýan desgalardaky işleriň ýagdaýy barada hasabat berdi.
Hormatly Prezidentimiz gowaça ekişiniň bellenen tertibini berjaý etmek, welaýatda dürli ähmiýetli desgalaryň gurluşygyna gözegçiligi güýçlendirmek babatda birnäçe tabşyryklary berdi.
Soňra ýurdumyzyň Ýaragly Güýçleriniň Belent Serkerdebaşysy harby we hukuk goraýjy edaralaryň şu günki mejlise çagyrylan ýolbaşçylaryna ýüzlenip, asudalygyň, parahatçylygyň üpjün edilmegi ugrunda alnyp barylýan sazlaşykly işleriň mundan beýläk-de üstünlikli dowam etdirilmelidigini belledi. Munuň özi döredijilikli zähmetiň berkarar bolmagynda, ähli başlangyçlaryň üstünlikli ýerine ýetirilmeginde has-da möhümdir.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşanlara berk jan saglyk, maşgala abadançylygyny we uly üstünlikleri, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
TDH


text:
Türkmenistanyň Döwlet energetika institutynda öňde baryjy tehnologiýalar bilen enjamlaşdyrylan “Metallary işläp bejermegiň tehnologik okuw merkezi” işe girizildi.
Tehnologik okuw merkeziniň umumy meýdany 396, binada 14 sany dürli kysymly we dürli maksatly işleri ýerine ýetirmäge niýetlenen stanoklar gurnaldy.
Tehnologik okuw merkezi “Metallary işläp bejermegiň tehnologiýasy we maşynlary” hünärinde okaýan talyplaryň degişli dersleri boýunça tejribelik okuwlaryny gurnamaga, ýyllyk işlerini ýerine ýetirmäge we ylmy-barlag işlerini geçirmäge uly mümkinçilikleri döredýär.


text:
Ýakynda «Türkmenistan» awiakompaniýasyna degişli uçar Aşgabat — Abu Dabi — Aşgabat ugry boýunça ilkinji göni gatnawyny amala aşyrdy. Aşgabat wagty bilen 13:05-de göge göterlen uçar 2 sagat 25 minut soňra BAE-niň paýtagtynyň halkara howa menziline gondy. Şol gün ýene Aşgabada sary uçuşy amala aşyran «Boeing 737-800» agşamlyk türkmen paýtagtyna dolanyp geldi.
Gatnawyň bir taraplyk peteginiň bahasy 1380 manatdyr. Uçardaky biznes orunlary bolsa 3095 manatdan. Aşgabat — Abu Dabi — Aşgabat ugry boýunça uçar gatnawy her hepdäniň anna we ýekşenbe günleri amala aşyrylar.
Soňky habarlar
Archive news
Türkmen awiakompaniýasynyň uçary Aşgabat — Abu Dabi — Aşgabat ugry boýunça ilkinji uçuşy amala aşyrdy
Ýakynda «Türkmenistan» awiakompaniýasyna degişli uçar Aşgabat — Abu Dabi — Aşgabat ugry boýunça ilkinji göni gatnawyny amala aşyrdy. Aşgabat wagty bilen 13:05-de göge göterlen uçar 2 sagat 25 minut soňra BAE-niň paýtagtynyň halkara howa menziline gondy. Şol gün ýene Aşgabada sary uçuşy amala aşyran «Boeing 737-800» agşamlyk türkmen paýtagtyna dolanyp geldi.